Gipuzkoa-Bizkaia muga (I): Itsasotik barrualdera\n2019ko azaroaren 15a, ostirala | Ordua Euskal Herrian 21:24:34\nGipuzkoako kostaldeko Deba herrian hasiko dugu txangoa, bertan itsasoratzen den izen bereko ibaia gurutzatzen duen zubia zeharkatuz. Lasaitu ederra hartu du zubi zahar honek Mutrikurako trafikoa saihesbide berritik desbideratu dutenetik. Atzean geratu dira garai batean zubi honetan gertatu ohi ziren auto pilaketak.\nUrasandi izeneko auzunera heldu bezain laster eraikinen atzealdetik mendi aldera jotzen duen pistan gora abiatuko gara. Kalbario, edo Galbaixo, ermitara eramango gaituzte Santiago Bideko gezi horiek eta Mutrikura doazen GR-121 (Gipuzkoako Bira) ibilbideko margo ikur zuri gorriek. Jarraitu beharreko bideak ez du galtzeko arriskurik, bidegurutze garrantzitsuetan egurrezko zutoin adierazleak baitaude. Ez da, beraz, galdu beldurrik Debatik Ermuaraino, zutoin horiei erreparatuz gero behintzat.\nKalbarioko ermitara heldu baino lehen Mutrikuranzko margo ikur zuri gorriak utzi eta kostaldeko Santiago Bideko gezi horiak jarraituz osatuko dugu azken txanpa. Kalbarioko ermitatik Mutriku eta inguruko kostaldearen gaineko ikuspegi paregabeaz gozatu ahal izango dugu. Antzina Urkamendi zeritzon tokian kokatzen da Kalbarioko ermita (250m); diotenez, pertsona batzuei aitortza hartu zitzaien inguruko Arategi baserrian, ermita dagoen lekura igo eta bertan exekutatu aurretik. Mutrikuarrek, arrantzaleek batez ere, debozio handia diote Kristo Kalbariokoari eta bere eguna, irailaren 14a, jai egun handia izan ohi da urtero.\nKalbarioko ermita dagoen gaintxotik Arno mendigunea parez pare ikusiko dugu ibilaldian estreinakoz. Kare harrizko Arno mendia artadi ederrez inguratua dago; hain dira aberatsak mendi multzoa inguratzen duten artadiak, ezen, Europako Batasunak, Kantauri isurialdeko oparoena delako, natura interesdun guneen Natura 2000 zerrendan sarturik baitauzka. Arnoko gailurretarantz zuzenduko ditugu, beraz, ondorengo urratsak.\nGailur nagusi bi dauzka Arnok: Arnoko gurutzea dagoen gailurra (601m), kostaldeko ikuspegi ederrenaz gozatzeko aukera ematen duena, eta Bandera deritzona (618m), aurrekoa baino garaixeagoa baina ikuspegi murritzagokoa. Mendizale petoak izaki, biak igoko ditugu, gailur bildumatxo pertsonala loditze aldera. Egia esan, oso gertu dago bata bestearengandik, eta ez digu aparteko ahaleginik eskatuko biak igotzeak. Malda gogorrenak aurretik igo behar dira gailurrerian sartzeko... Bidean goazela Apaingo Ama Birjinaren iruditxo batekin egingo dugu topo, "Apaingo Ama - Zaindu mendizaleak" dio idatzirik irudia gordetzen duen kutxa gardenak. Hausnarketarako tartetxo bat hartu ondotik aurrera egingo dugu Arnoko eremu garaienera heldu asmoz. Luze baino lehen Arnoko gurutzea kokaturik dagoen muinora helduko gara eta, eguraldia lagun, Bizkaia eta Gipuzkoako kostaldeko ikuspegi paregabeaz gozatuko dugu merezitako atsedena hartzen dugun bitartean.\nHarri pila txiki edo kairnak jarraituz Arno mendiguneko Bandera deritzon gailurrera igo ostean Arnoate lepora eramango gaituen bidexka nagusira itzuliko gara kontu handiz; margo ikur zuri gorriak gidari. Poliki-poliki atzean utziko dugu Arnoko artadi berezia; aurrerantzean pinua bidelagun. Edozein kasutan, gustura egingo dugu bidean aurrera, jende gehiegi ibiltzen ez den paraje hauetan barrena. Gure lasaitasunerako egurrezko zutoin batek Arnoatetik gertu gaudela iragarriko digu halako batean, eta ustekaberik gabe ailegatuko gara bidegurutze garrantzitsu honetara. Leku honetan Olatzeko bailaratik igo diren Santiago Bideko gezi horiekin egingo dugu topo; laster Markinarantz desbideratuko dira geziak. Urkarregiko mendateko errepidea da gure hurrengo mugarria eta bertara abiatuko gara Arnoateko baserri ondoan dagoen ikuzleku ederrari argazki bat edo beste atera ondoren.\nBide zabala jarraituz Urkarregiko mendatera inguratuz goazen heinean, Markinako ibarreko ikuspegi paregabeaz gozatu ahal izango dugu; Urregarai, Bedartzandi eta Iluntzar gailurrak erraz ezagutuko ditugu, baita, nola ez, Oiz konfundiezina ere. Konturatu orduko, Urkarregi lepora helduko gara, Gipuzkoako Elgoibar eta Bizkaiko Markina lotzen dituen errepidera, hain zuzen. Une honetan, garrantzitsua eta komenigarria da gure indarraren diagnosi koxkor bat egitea; hau baita ibilaldia modu errazean eteteko puntu egokiena -San Migel auzora eta, hemendik, bospasei kilometro beherago dagoen Elgoibarrera jaisteko aukera-. Kontuan hartu behar da, jarraian egin beharko diegula aurre eguneko malda gogorrenei -Kalamua eta Urkoko igoerak, besteak beste-.\nGR-121 eta GR-123 ibilbideetako margo ikur zuri gorriak jarraituz, Kalamua mendiko maldari aurre egingo diogu, larre eder bat zeharkatu ondoren. Izerdi pixka bat isuriz erraz irabaziko ditugu metroak harik eta bidegurutze garrantzitsu batean egurrezko zutoin adierazle batekin topo egin arte. Kalamuako gailurra saihesten dute berez, ezkerretik zein eskumatik, GR-121 eta GR-123 ibilbideek baina guk, Kalamuako azken maldari zuzen-zuzenean egingo diogu eraso, parean dugun erdiko bidexkan gora, ikuspegi ederra eskainiko digun gailur magiko honetara igo asmoz.\nBasotik irten eta azken ahalegintxo baten ondoren jende ugarik bisitatu ohi duen Kalamuako gailurrera helduko gara (771m). Tontorretik txangoaren azken txanpa beha daiteke parez pare: Garagoitxi, Akondia eta, atzean, Urko. Eguraldia lagun, Gipuzkoa eta Bizkaiko mendi gehienak ezagutuko ditugu mugako gailur honetatik, bereziki: Arno, Andutz, Agido, Sesiarte, Erlo, Kakuta, Atxolin, Karakate, Irimo, Aizkorri, Udalaitz, Anboto, Oiz, Iluntzar, Urregarai eta Bedartzandi. Markinako ibarra eta Elgoibarko San Pedro auzoko bailaratxoa ere, esku eskura ditugula dirudi Kalamuako dorretik.\nZelai goxo batean behera egingo dugu jarraian Kalamuako leporaino; une honetan aukera bi: Garagoitxi (723m) eta Akondia (749m) gailurrak igo eta zuzen zuzenean, Usartzako atseden lekutik, Ixuako mendatera jaistea, edo, ibilaldia pixka bat luzatuz, Arrateko Amari bisitatxoa egitea. Bigarren aukera honek, ibilbidea hiruzpalau kilometro luzatzea eskatuko digu. Edozein kasutan Urkoko gailurra eta txangoaren amaiera gertu suma daitezke dagoeneko.\nArrateko santutegia Euskal Herri osoan da ezaguna; horren erakusgarri irailaren 8an ospatu ohi den erromeriara hurbiltzen den jendetza. Arrateko Amaren XIV. mendeko irudia gordetzen du elizak, Ignazio Zuloaga margolari eibartarraren zenbait lan ere badira han hormetan eskegita, baita itsasontzia ere sabaitik zintzilik.\nAurrera eginaz Akondia mendiaren magalean kokaturiko Akondia baserria eta San Pedro baselizaren albotik igaroko gara; 1936 eta 1937 urteetan gerrako frontea egon zen inguru honetan. 70 urte beranduago trintxerak dira orduko orbainak. Lehenago, XIV. mendean, Ahaide Nagusien arteko guduan banderizoen borroka gertatu omen zen hemen. Eta San Pedro egunean (ekainaren 29a) meza eman eta soroak bedeinkatzeko ohitura bizirik dago oraindik.\nUrko eta behera\nGutxi falta da zeharkaldi zoragarri hau amaierara hel dadin; bidexka nabarmena jarraituz Ixuako mendatetik Urkoko gailurrera igoko gara (795m). Hemendik jaitsiko gara Eibarrera. Egia esan behin Urkoko gailurrean egonda antzera kostako zaigu Eibar edo Ermuara jaistea. Batera zein bestera jo, Ego ibaiaren arroara jaitsiko gara. Eibar pasa eta gero, Maltzaga parean, isurtzen da Deba ibaian Ego. Garaiera pixka bat galdu ahala, eta batik bat Elorreta baserrira heltzearekin batera, mendi bideak ugaldu egingo dira norabide guztietan eta erraza izango da herri batera edo bestera jaistea. Gure proposamena ibilbidea Eibarko AmaÃ±a auzoan amaitzea da.\nArmagintzaren bihotza osatzen duten herriak lau dira: Ermua, Eibar, Elgoibar eta Soraluze. Azkena izan zen ardatza -hortik gaztelerazko izena: Placencia de las Armas- bertan jarri baitzen Errege Arma Fabrika.\n1482koa da Eibarko arma ekoizpenaren berri ematen duen aurreneko agiria; Eibarren egin ziren lonbarda biren aipamena dakarrena, alegia. XVII. mendean asko hazi zen armagintza gerrateek eta nobleziaren eskaerek bultzatuta. 1735ean, Real CompaÃ±Ãa Guipuzcoana de Caracas elkarteak bere gain hartu zuen armagintzaren erantzukizuna. Kaxaginak, txispaginak, kanoiginak eta aparejeroak ziren armagintzaren gremio nagusiak. Gremioak, orduz geroztik, elkartearen babespean geratu ziren eta horrela jarraitu zuten 1865ean betiko galdu eta armaginak sistema kapitalistara makurtu ziren arte.\nTeknika berriak sortu ziren -pistoia txisparen ordez, kerik gabeko sutautsa, tiro egiteko sistema automatikoakÃ - eta honek tailerren garapena ekarri zuen. XX. mende hasieran sekulako gorakada izan zuen armagintzak Eibarren: urteko ia milioi erdi arma ekoizten zituzten armagintzan aritzen ziren mila eta gehiago beharginek. Lehen Mundu Gerrak eskaera puztu zuen, baita gerraosteak beherakada nabarmena ekarri ere; ekoizle asko beste alor batzuk jorratzen hasi ziren -josteko makinak Alfak, eta bizikletak Orbeak, esaterako-.\nGerora gorakada eta krisialdiak izan ditu armagintzak baina sekula ez du lurrik jo. Gaur egun oso gutxi dira armagintzan dihardutenak. Eta luxuzko ehiza eskopetagintza da lantzen den alor bakanetakoa; ekoizpen txikia eta kalitate bikainekoa.\nAipagarria da, halaber, armak eskuz egiten zirela dakigunetik bost mende igaro badira ere, armak egiteko sistema bera ez dela ia ezertan aldatu. Aldaketa bakarra mekanizazioarena izan da. Gainerako guztia eskuz egiten da eta behargin bakoitzak bere zereginari eutsi dio mendeen joanean: kanoiginak kainoia egiten jarraitzen du, kaxaginak kaxa eta baskulaginak baskula. Ondoren muntatzaileak batuko ditu osagai guztiak eskopetari amaierako forma emanaz.\nIbilaldiaren ostean, trenez Debara itzuli aurretik, berriki zabaldu duten Eibarko Armagintzaren Museoa bisitatzea aukera ona da. Museoa Eibarko erdigunean dago, San Andres elizatik gertu, Portalea Kultur Etxearen 5.solairuan.\n- Ordutegia: Asteartetik igandera 16:00etatik 20:00etara.\n- Tarifak: Ostegunetan doan, osterantzean helduek: 3,00 euro; erretiratuek, ikasleek eta 16 urtetik beherakoak: 1,50 euro.


Ostokada - Page #3\n2013 Martxoa 29\nEdurne Apezetxe Hendaiatik Xiberoala jin da bizitzera Muskildin. Eüskal ikasketak eginik, orai eüskarazko erakaslea da Argia kolegioan Maulen. Eüskara mintzajeari eta küturari zinez etxekirik da, eskü soinüa joiten dü eta Eperra ikastola alkarteko kidea da ere bai.\nEntzün Edurne mintzatzen dütüan eüskalkien aipatzen :\nNola Edurnek eüskara erakasten düan Argia kolegioan eta zer gei ?\nHezkunde Nazionalean lan egiteko baldintzak eta zer deion programetaz ?\nEdurnek zer deion emazte izateaz, gizon emazteen arteko desorekan... ?\nKültüraren eretzeko etxekimentüa, Xiberoko dinamika kültürala, bestea beste :\nFrantxoa Elichondeborde Garindainekoa da bena bere gazte denbora Gotaine-Irabarnen iragan dü. Lüzaz, "Gazteak" xaxki balu alkartean ere parte hartü dü. Kirol aparte, Frantxoa kantari bezala ezagütürik da. Bere bizi denboran, Festara taldean lüzaz kantatü dü eta aktür bezala 6 pastoraletan parte hartü dütü. Garindaineko Kantaldien antolazaleetan ere izan da. Bestalde, Gotaine-Irabarnen bizitüz, lüzaz Gazteak Kirol alkartean parte hartü dü.\nFrantxoa Elichondeborderen ezagütza, non sortü, handitü eta bizitü :\nGazteak alkartea nola sortü zen ? Gotaintar-Irabarnetarrak nola hasi ziren algarretatzen ?\nSan Frantses kolegioan dantza talde batean dantzatü züan :\nSei pastoraletan parte hartürik, bere orhitzapenak kontatzen deizkü :\nUrte zonbaitez, Festara taldean parte hartü züan. Festara urteak kontatzen deizkü :\n2013 Otsaila 22\nJean-Louis Aranbürü Bidabe laborari da Altzain. Kantari bezala ezagütürik da, kantore egile, pastoraleko kür eramaile eta dantzari. Antzerkian ere bere talentüak erakatsi dütü "Kanbera doble" antzerki erriegingarrian. Laborari mündüa, kantoregintza, dantza, maskaradak, pastoralak aipatzen deizkü.\nLaborantsa ikasketak eta etxaltean plantatzea :\nJean-Louis Aranbürü dantzari izanik, zamalzaiña eta maskaradetan parte hartürik :\nPastoral solasa :\nKantoregintzan nola hasi den eta zer deion ?\nEüskara mintzajeaz zer sentimentü düan, zer lotüra ?\nMaddalen Daguerre Ospitale-Peko Auberge du Lausset jatetxeko jabea da. Bada 4 urte, Amikuzetik Ospitale-Pealat jinik dela bere lagünarekin. Geroztik, Auberge du Lausset joanarazten dü. Bere ikasketa, ofizioa eta beste kontatzen deizkü.\nEntzün Maddalen Daguerre bere bürüa presentatzen :\nMaddalenen lehen lanak eta sasu lanak :\nJatetxe baten erosteko nola iragaiten den :\nAuberge du Lausset jatetxeko sükaltaritza, menüak leküko mozkinekin :\nZer kliente hüilantzen den eta krisak ondorioak badütüanez :\nArgitxu Camus Etxekopar Omiztarra da Omize-Pekoa. Bere gazte denbora Xiberoan iraganik, Xiberotik kanpo joan da ikasketen egitera eta bereziki Ipar Ameriketarat. Argitxuk bere ibilbidea, bere haütüak aipatzen deizkü. Ürrentzeko, Estatü Batuak eta eüskal diasporaz argazki bat egiten deikü.\nEntzün Argitxu bere ikasketen haütüa presentatzen :\nTesiaren haütüa eta Estatü Batuetarat joaitea :\nEstatü Batuan egün oroztako bizia :\nEüskal diaspora Ameriketan ta mündü zabalean :\nEüskal-Herriala arrajitea eta lan mündüa :\nNiurk: (audio)/images/audio/1 POTIKO BELTZA Niurk.mp3(/audio) Mintzatzen den jinkoa: (audio)/images/audio/2 POTIKO BELTZA Mintzatzen den jinkoa.mp3(/audio) Jatetxea : (audio)/i...\nErakuska bat Mendikotan 11/06/29\n2011 Uztaila 01Kultura\nErakuska berri bat estrenaturik izan da Mendikotan ! Alkarreki deitzen da erakuska hori eta honen helbürüa da Hegoaldeko...


Goiburua: För Sverige – i tiden (erregearena)\n59°21′N 18°4′E / 59.350°N 18.067°E / 59.350; 18.067Koordenatuak: 59°21′N 18°4′E / 59.350°N 18.067°E / 59.350; 18.067\nKarlos XVI.a Gustavo\n449.964 km² (57)\n• Zenbatespena (2013)\n21,5 biztanle/km² (195)\n5.3 Meatzaritza eta industria\n5.4 Azken urteak\nEskandinaviar penintsulan kokatuta, 449.964km²-ko azalera du. Europako bosgarren estatu handiena da azalerari dagokionez (munduko estatuen artean 55.a). Lurrazal gehiena (%78) basoz osatuta dago. Hegoaldean hosto galkorreko zuhaitzak dira ugarien, eta iparraldean koniferoak, garoak eta urkiak. Nekazaritzarako erabiltzeko lurrak, aldiz, %1a baino ez dira, hegoaldean kokatuak. Iparraldera hurbildu ahala, basoek erabateko nagusitza hartzen dute. Mendi eta muinoak mendebaldean dira nagusi, Norvegiarekin mugan (Eskandinaviako mendiak); gainerako lurralde gehiena nahiko laua da. Suediako punturik altuena Kebnekaise mendia da (2.111 m) eta baxuena Hammarsjön lakuaren badia (-2,41 m), hegoaldean.\nHerrialdearen ekialdean, Itsaso Baltikoa eta Botniako Golkoa daude, Suediari kosta lerro zabal bat eskaintzen, zeinek klima gehiago epeltzen duen. Mendebaldean Eskandinaviako mendiak daude, Suedia eta Norvegia mugatuz. Mendi horiek itsasoko lainoen sarrera eragozten dute. Horregatik, urteko prezipitazio kopurua baxua da Suedian\nSakontzeko, irakurri: «Suediako historia»\n1389an, Norvegia, Danimarka eta Suedia errege bakar batez izan ziren lotuak. Kalmarreko lotura lotura pertsonal bat bezala hartua izan zen, eta XV. mendean Suedia ukatu egin zen botereak Norvegiako erregetzan zentralizatzen, eta honek altxamendu armatuak ere eragin zituen. 1521. urtean Suediak lotura hori alde batera utzi zuen, Gustav Eriksson Vasak, Suediar koroaren banaketa ezarri zuenean.\nSakontzeko, irakurri: «Suediaren banaketa administratiboa»\nSufragioa unibertsala da 18 urtetik aurrera, eta hauteskunde orokorretan parte-hartzea nahiko altua izan ohi da (%81ekoa 1998an). 2010an aukeratutako parlamentua honela zegoen osatuta:\nAlderdi Sozialdemokrata (SAP): 112 eserleku.\nAlderdi Moderatua (M): 107 eserleku.\nAlderdi Popular Liberala (FP): 24 eserleku.\nZentruko Alderdia (C): 23 eserleku.\nAlderdi Kristau Demokrata ((KD): 19 eserleku.\nEzkerreko Alderdia (V): 19 eserleku.\nSuediako Demokratak (SD): 19 eserleku.\n2006ko hauteskundeen ondoren, Moderatuek, Zentristek, Popular Liberalek eta Kristau Demokratek zentru eskuineko gobernua osatu zuten, Alderdi Sozialdemokratak urte askotan edukitako monopolioari amaiera emanez. 2010ean koalizio hori errepikatu zen.\nMeatzaritza eta industria[aldatu | aldatu iturburu kodea]\nSuediak bizitza itxaropen altuenetako bat dauka, baita munduko jaiotza tasa bajuenetako bat ere. Herrialdeak gutxienez 17.000 indigena laponiar ditu eta 50.000 finlandiar ere, bi talde hauek bi gutxiengo etniko garrantzitsuenak dira.\nGaur egun biztanleriaren %78a luteranoa da, nahiz eta beraien pisua urtez urte jaisten joan. Horren ostean indarra hartzen datoz erlijio katolikoa eta islama, besteak beste.\nKulo[aldatu | aldatu iturburu kodea]\nSakontzeko, irakurri: «Suedierazko literatura»\nWikimedia Commonsen badira fitxategi gehiago, gai hau dutenak: Suedia\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/09/09 egunean. Egile-eskubideen jabeak, Eusko Jaurlaritzak, hiztegi horiek Creative Commons Aitortu 3.0 Espainia lizentziarekin argitaratu ditu, Open Data Euskadi webgunean.\nOrriaren azken aldaketa: 9 uztaila 2015, 17:57.


“Gizarte mailan dantzari funtzio sozial batzuk emanez gero, zerbait indartsua eta kolektiboa bihurtzen da” — dantzan.eus\nHemen zaude: Hasiera › Hemeroteka › “Gizarte mailan dantzari funtzio sozial batzuk emanez gero, zerbait indartsua eta kolektiboa bihurtzen da”\n“Gizarte mailan dantzari funtzio sozial batzuk emanez gero, zerbait indartsua eta kolektiboa bihurtzen da”\nBeasaingo Aurtzaka dantza taldeko kidea da Mikel Sarriegi. Betidanik dantzak garrantzia izan du bere bizian eta espresiorako bide aproposa dela uste du\nMikel Sarriegi beasaindarra Beasaingo plazan hasi zen dan-tzan orain dela berrogei urte baino gehiago. Besteak beste, zazpi aldiz izan da Euskal Herriko Gipuzkoar aurresku txapelketako irabazlea. Gainera, Goierriko ohiko dantzak aztertu eta berrikusteko lanetan ere badabil.\nGoierriko dantzak berreskuratzeko lanean zabiltza. Zein da helburua?\n-Duela 15-20 urte inguru hasi ginen Aurtzaka dantza taldeko kideak Aranzadi zientzia elkartearekin batera Goierrin edo eskualdean egon diren dantza maixu zaharren ondarea jasotzen. Lan etnografikoa egiten gabiltza, informazioa biltzen. Aspaldian zeuden dantza maixuen bizipenak jasotzen gabiltza baina baita ikasleak izan ziren dantzariekin ere hitz egiten. Horrela, zein dantza mota egiten zituzten jaso-tzeko aukera izango dugu. Joan Ignazio Iztueta zaldibiarra Gipuzkoa mailan erreferentea izan da lehengo dantza zaharrak mantentzeko. Moda berriak sartzen hasi ziren garaian lan handia egin zuen aspaldiko dantzak jasotzeko. 1840. urte inguruan bazeukan poderio bat, uste dugu dantzari gazte taldea zuela eta ikasle pila bat utzi zituen bere ibilbideari jarraipena eman ziotenak. Dantzakera aldetik urteen poderioz aldaketa batzuk egon dira, dantza egiteko karaktere eta urratsak zein markatzeko moduan galera bat egon da eta era berean arrisku bat azkeneko hondarrak galtzekoa. Guk kezka izan dugu horren inguruan eta bilketa lana egin nahi dugu, eta modu batean edo bestean, saiatzen gara dantza horiek berreskuratzen edo mantentzen. Ondoren, egindako lana bilduta gelditzea nahi dugu, eta ez dugu baztertzen libururen batean edo jasotzea eskuratutako informazio guztia.\nEzagutzen ez duenarentzat, nor izan da Iztueta?\n-Haren inguruan asko idatzi da eta esango nuke izaera poliedrikoa izan duela, alor askotan aritu zelako. Pertsona polemikoa ere izan zen, bai bizimoduan eta izaeran. Zuria dei-tzen zioten batzuk, horren esanahi guztiekin. Pertsonaia oso konplexua eta era berean oso interesgarria dela esango nuke. Interpretatzeko ere zaila izan daiteke, hori bai. Dantzarien-tzako sekulako altxorra izan da Iztueta dantzak jasotzeko egin zuen lanagatik.\nHemeretzi urterekin irabazi zenuen lehen aldiz Euskal Herriko Gipuzkoar aurresku txapelketa. Nola oroitzen duzu momentu hori?\n-Bere momentuan oso garrantzi-tsua izan zen niretzako. Kanpoan nengoen, Madrilen, ingeniaritzako ikasketak egiten eta modu batean edo bestean lehiaketa horietara aurkezteak pertsonalki dantzari bezala hobetzen lagundu ninduen. Dantzarekin lotura mantentzeko jarraitu nuen txapelketetan parte hartzen. Ate batzuk zabaltzeko eta hainbat gauza errazteko ere balio izan zidan. Orain beste ikuspuntu bat dut, normala den moduan.\nKoreografo lanetan ere aritu zara, ezta?\n-Nire ustez, dantzari maisu guztiak izan dira eta egun ere dira koreografo. Dantzak aldatzen eta garatzen joaten dira denbora pasa ahala. Eszenatoki gainean dantzan ari garen momentuan koreografia bat egiten gaude.\nNola ikusten duzu Goierrin dantzak gaur egun duen egoera?\n-Beasainen betidanik egon izan da martxa polita, eta Ordizia eta Lazkaon berriz ere indarra hartzen ari dela esango nuke. Dinamika handia dago. Beasainen aspalditik dago helduen dantza taldea eta oraingutxi arte bertan bakarrik mantendu ahal izan dugu egonkortasunez. Orain, baina, beste herrietan ere sendotzen ari dira helduen dantza taldeak. Umeen kasua bestelakoa dela esango nuke, oso indartsu dagoela uste dut. Potentziala badaukagu eta hainbat erritualetan dantza egitearen ohitura mantendu dugu urtez urte eta dantzarekin harreman zuzena badugu. Erronkak ere baditugu, noski. Nola bideratu dezakegu? Abiapuntua dantzatzen disfrutatzea da hori eskatzen dizu gorputzak. Baina fun-tzio sozialak ere baditu eta gizarte mailan funtzio batzuk emanez gero zerbait kolektiboa eta indartsua bihurtzen da. Esaterako, agintarien soka-dantzak badu irudi potentea. Herriaren ordezkari guztiak eskutik emanda dantza egiteak garrantzia du. Funtzio horiekin konektatzea lortu behar dugu.\nZer da dantza zuretzako?\n-Zerbait oso naturala, organikoa. Musika bezala da, barruan daukazun zerbait, espresio bide bat. Aberatsa eta zabala da, ez da umeetan praktikatu daitekeen zerbait bakarrik.\nTxoko gustukoena. Egia esan bat baino gehiago ditut eta ezingo nuke bakarra aukeratu.\nMendi bat. Matxinbentan dagoen Atxabal mendia. Betidanik ikusi izan dudan mendia da eta oso kuttuna dut.\nHondartza bat. Hutsik dagoen edozein hondartza, jenderik gabe dauden horiek gustatzen zaizkit gehien.\nPasaia bat. Aralar-Aizkorri buelta osoko ikusmira hori asko gustatzen zait.\nFesta edo ekitaldi bat. Igartzako Dantzarien eguna.


Hiri bilbea | Geografía | Xuletas, chuletas para exámenes, apuntes y trabajos\nEscrito el 27 de Enero de 2020 en vasco con un tamaño de 11,77 KB\nHIRI EGITURA:ALDE ZARRA, ZABALGUNEA, PERIFERIA\nIndustria aurreko hiria\nAlde zarra. Sarrera:Alde zarra jatorritik XIX.Mendearen erdialdean industrializazioa hasi arte.\n1.1-Industria aurreko aldearen herentzia: Ezaugarri erkideak:1-\nHiri gehienak harresiz inguratuta. 2-Plano irregularra izan ohi zen. 3-Hiri bildea itxia. Eraikuntzan familia bakarreko etxe bizitzak. 4-Lurzoruaren erabilerak askotarikoak:dendak, biltegiak. 5-Gizarte arloan zenbait talde bizi ziren aldi berean. Erdi gunean eliteak eta langileak periferian.\nEzaugarri horiek aldatu egiten dira kasu bakoitzean industria aurreko gizarteek egindako ekarpenen arabera. A-Erromatar hiriak, plano erregularra eta 2 bide nagusi eta foroa zegoen. -Hiri musulmanak, nukleo nagusia harresituta. Bertan eraikin nagusiak eta hortik kanpo langileen auzoak zeuden. -Hiri kristaua, harresiz inguratuta zegoen eta erdigunea gaztelua edo eliza zen. B-Errenazimentuan, plano erregularreko auzo berriak eta plaza nagusiak ere egin ziren. C-Barrokoan eta ilustrazioan, hiria edertu egin zen. Kale zabal eta zuzenak egin ziren.\nIndustria aldiko aldaketak\nSarrera:Industria aurreko hiriak aldaketa ugari izan zituen industrializazio prozesun eraginez, hau da, XIX mendearen erdialdea eta 1960 ko 10kada bitartean. A-Planoaren eraldaketak, Barruko eraldaketak eta berritze politikak egin ziren. B-\nBilbea trinkotzea, espazioa gehiago aprobetsatzeko. C-Aldaketak lurzoruaren erabileretan, pixkanaka tertziarizatu egin zen. D-Gizarte arloan, alde zaharren gizarte segregazioa handiagotu zen.\nIndustria osteko aldiaren arazoak eta aldaketak\nA-Kaleen trazadura, desegokia da pertsonen eta automobilen trafiko modernorako. Kaleak oinezkorentzako zabaldu eta plazak zabaldu, lantegiez inguratuz. B-Eraikuntzan, eraikin historiko batzuk hondatuta eta kaleen artean kontrastea dago. Batzuk nahiko hondatuta daude eta beste batzuetan etxe bizitza berriak edo zahar berrituak daude. C-Lurzoruaren erabileretan, ohiko multifuntzionalitatearen ordez murrizketa ezarri da. D-Gizarte arloan, alde zaharretako berezko gizarte nahastearen ordez, gizarte polarizazioa ezartzen da.\n2-Industria aldeko hiria:Zabalgunek eta auzok. Sarrera:\nAlde zaharra gainditu zuten hiri gehienek harresi zaharrak eraitsi zituzten. Harresien lekuan errondako pasealekuak sortu ziren.\nBurgesa: Espazio berria da eta burgesiak hiria hazteko zituen nahaiei erantzuten die. Burgesiaren ordena higienea eta onura ekonomikoa islatzen du. A-Sortzeko unean, koadrikula itxurako plano erregularra hartu zuen. Eraikinei dagokionez, jauregitan burgesak eta lorategidun etxeak edo altuera ertaineko higiezinak zeuden. Lurzoruaren erabilera nagusia burgesen etxebizitzak ziren. Lehen zabalguneak Madril eta Barsan. B-Denborak aurre egin ahala, zabalguneak aldaketak izan zituen. Bilbo trinkotu egin zen, eraikinak bertikalak ziren eta lurzoruaren erabilerari dagokionez eginkizun tertziarioak zeuden. C-Gaur egun, irisgarritasuna ona duten inguru zaharkitu batzuetan higiezinak modernizatzeko eta apaintzeko lanak egin dira.\n2.2-Hiri inguruko langileen eta industriaren auzoak. Sarrera: XIX. Mendean sortutako industria inguruek eta langileentzako auzo marjinalek kontraste handia egin zuen zabalgune burgesarekin. A-Sorrerako unean, planoa desantolatua hartu zuen, bilbea itxia eta trinkoa zen, eraikuntzan neurri edo kalitate txikiko etxebizitzak ziren. Lurzoruaren erabileretan langileen etxebizitzak, industriak, lantegiak eta biltegiak nahasten ziren. B-Gaur egun, hiri hazkundearekin industria inguru zaharrek eta langileen auzoek hiri espazioan erdiko kokapena dute.\n2.3-Lorategi auzoak: XIX. Mendearen amaieran eta XX. Mendearen lehen herenean sortu ziren. Ideia naturalistak eta higienistak hedatzearen emaitza dira. Landa hirira hurbiltzeko proposamenak sortu ziren.\n3-Periferia eta oraintsuko hiri aldaketak. 3.1-Periferiako egoitza auzoak: A-Ez etxeen edo txabolen auzo marjinalak:Legez kanpoko lurzoruan sortzen dira, landa lurrean edo lur berdean. Hondakin materialarekin eraikitzen dira eta ez dituzte oinarrizko zerbitzuak. B-Sustapen ofizialeko etxebizitzen auzoak, 1940 eta 1960 bitartean garatu ziren. Monotonia kalitate eskasa zituzten. Gaur egun, eraikinak zaharberritzeko eta zerbitzuak hornitzeko lanak egiten. C-Sustapen pribatuko etxebizitza poligonoak 1960 tik aurrea sortu ziren. Dorretan antolatu ziren eta etxe bizitzen artean espazio zabalak utzi ziren lorategietarako edo parkinetako. D-Etxe uharte itxiko auzoak 80 eta 90 eko 10kadetan sortu dira berriro, altueraren giza eskala eta kaleen antolaketa berreskuratzeko. E-Familia bakarreko etxebizitza inguruak, periferian dira nagusi 80ko 10kadatik aurrera. Erdiko klaseak naturarekin harremanetan egon nahi zuen.\n3.2.Periferiako industria eta ekipamendu inguruak. A-Industria inguruetan, 50 eta 60ko 10kadetako industria poligonoak daude. Industria espazio berriak ere badaude, adibidez enpresa parkeak eta parke teknologikoa. B-\nEkipamendu inguruak, ohikoenak merkataritza gune handiak, ikastetxeak, osasun zentroak, administrazio zentroak…\nINDUSTRIALIZAZIO AURREKO HIRIA\nLuzapena:Hiriak sortu zirenetik industrializazioa hasi arte luzatzen da. Ezaugarriak: A-Urbanizazio tasa: Urria eta egonkorra zen. B-Faktoreak: Ekonomiko militarrak, politiko administratiboak, erlijiosoak eta kulturalak. C-Etapak:Antzinaroa, erdiaroan eta aro modernoan. -ANTZINAROAN: Feniziar eta greziar kolonizazioari lotutako lehenengo Espainiar hiriak agertu ziren. -ERROMANIZAZIOAN hiri asko sortu ziren. Eginkizunak politiko militarrak, administratiboak eta ekonomikoak ziren. Barsa eta Tarragona. -ERDI AROAN, beste urbanizazio fase bat gertatu zen, bi espaziotan musulmana eta kristauan zeuden.\nEspazio musulmana, iberiar penintsularen hegoaldetik iparraldeko mendietara hedatzen zen. Hiri berriak sortu zituzten, Madril. Beste hiriak aprobetxatu zituzten, Zaragoza.\nEspazio kristaua, aginte musulmanari ihes egin zioten iberiar penintsulako iparraldeko mendi inguruetara mugatzen da. Udalerriak sortu ziren. Hiriko bizitza eskasa izan zen baina errekonkistarekin batera birpopulizazioa gertatu zen.\n-ARO MODERNOAN, urbanizazioak gorabeherak izan zituen.\nXVI.Mendean etengabeko hiri hazkundea egon zen, gehien urbanizatutako inguruak Andaluzia eta Gaztela ziren, eta hiri aipagarrienak Sevilla eta Madril.\nXVII. Mendean urbanizazioa gelditu egin zen, krisi demografiko eta ekonomikoa zegoelako. Gaztelako hirietan, garrantzia galdu zuten.\nXVIII.Mendea urbanizazio prozesua suspertu egin zen, berreskuratze demografikoa eta ekonomikoa gertatu zelako. Gehien hazi ziren hiria Madril\nINDUSTRIALIZAZIO GARAIKO ETA INDUSTRIALIZAZIO OSTEKO HIRIA\nLuzapena: XIX. Mendean industrializazioa hasi zenetik 75eko krisi ekonomikora. Ezaugarriak: Urbanizazio tasak hazkunde handia izan zuen. Faktoreak administratiboak eta ekonomiko sozialak ziren. ETAPAK:1- XIX.Mendearen erdialdera arte, hirietako pilaketa demografikoa txikia zen. 2- XIX mendearen erdialdetik gerra zibilera 36, hirien hazkundea nabarmena izan zen eta urbanizazio tasa bikoiztu egin zen. Hazkundearen faktore nagusia industria izan zen. 3-36-59, hirien hazkundea geldiarazi. 4- Garapen etapa 60-75 industriak mesede egin zion.\nINDUSTRIALIZAZIO OSTEKO HIRIA.\nLuzapena: 75eko krisian urbanizazio prozesuan aldaketak gertatu ziren. Aldaketak:A-Urbanizazio tasak hazkundea dezeleratu du. Arrazoiak: hazkundea gutxitzea, nekazari exodoa gelditzea eta ekoizpen sistema malgutzea. B-Urbanizazioaren faktoreak aldatu egiten dira: Industriak pisua galtzen du eta jarduera tertsiaroek garrantzia irabazten du. C-Hazkunde demografikoak hirietan pilatuta egoteari uzten dio eta horiek inguru urbanizatua hedatzen jarraitzen dute.\nUrbanizazio prozesua industria aurreko urbanizazioa Alde zaharra Hiri egitura alde zaharra zabalgunea eta periferia Industria aurreko hiria Industria aurreko hiria: alde zaharra Industria osteko aldiaren araz Hiri kontzeptua Industria aurreko urbanizazioa


Estibaus » Altzako Tokiko Bildumarako Tomas Paulisen emate berri bat\n« Felixiano Udakiola, bertsozaletasunaren lekukoa\nHautsa Kenduz VIII »\nAltzako Tokiko Bildumarako Tomas Paulisen emate berri bat\nHemendik aurrean Altzako historia grafikoa hobeto ezagutzeko parada eman digu Tomas Paulis herreratarrak. Oraingo honetan, Altzako Historia Mintegiari 1000 negatibotik gora kopiatzeko utzi dio eta. Aurreko mendeko 50. hamarkadatik 1980. urte arte Herrera auzoak jasandako aldaketak ikustea izango da posible emari honi esker.\nFestetan, hirigintzan, modan zein kiroletan denboraren eragina azaltzen zaigu argazki bilduman zehar. Gainera, Herreran oso ezagunak izan diren pertsonaiak eta elkarteak gogoratzeko aukera paregabea izango dugu.\nBeste aldetik, Altzako ondare dokumentala berreskuratzeko eta zabaltzeko Tomas Paulisen konpromisoa adierazi nahi dugu. Berak pentsatzen duenez, bilduma bat herritarren dastatzearekin aberasten da, gure altxor preziatuenak gure herrikideen oroipenekin bat egiten duelarik.\nHorregatik, gure elkartetik Altzako memoria dokumentalaren babesean eta zabalkuntzan laguntzera deitzen dizuegu. Gure komunitateak aurreko garaietan izandakoaren memoria galtzeko dagoen arriskutik ihes egiteko (Donostiako Udalak edo/ta Donostia Kulturak Altzarekiko duen jarreran besterik ez dugu pentsatu behar) denon kolaborazioa ezinbestekotzat jotzen dugu.


mina archivos ~ Página 2 de 2 ~ Sasoian\nMina da pazienteak osasun-profesionalengana erakartzen dituena, bizi-kalitatean duen eragin zuzena dela medio. Mina ahal bezain era sakonean ezagutzen saiatzen gara, lehen bait lehen pazienteengandik aldentzeko nahian. Hamaika teknika ikasten ditugu eta artikuluak edota liburuak irakurri min ezberdinak artzaiek haien ardiak bezala ezagutu nahian. Unibertsitatean min mota asko zeudela irakatsi zidaten, bakoitza ehun batekin lotuta. Pazienteak\nAriketa terapeutikoa sorbaldako tendinopatian I\nGaur egungo bibliografia aztertzean, hainbat konklusio bideragarri atera ditzakegu sorbaldako tendinopatia ariketa terapeutikoaren bidez tratatzeko abordaian: Ariketa terapeutikoak onura kontrastatuak ekarri ditzakete sorbaldako tendinopatia prosezuetan, bai epe motz nahiz luzeetan eta baita fase akutu naiz kronikoan. Ariketa terapeutikoekin tratatutako pazienteak, ezer egin ez duten pazienteekin alderatuz gero, minaren, funtzionalitatearen eta mugimendu kopuruaren balorazioan aldaketa onuragarriak


Adesalambrar-2012/05/22 - Arrosa\nAsteburuan Serbian izan diren hauteskundeekin hasi dugu gaurko kronika, Diego Cañameroren atxiloketaren berri ere eman dugu, Hollanden lehen erabakiak Afganistanen inguruan eta Palestinako Hamas eta Al-Fatahren elkarrizketak berrartuko direla. Azkenik, gaur preso saharar batek gose greba hasi duela aipatu dugu.\nSahararen gaiarekin jarraitu dugu. Maiatzaren 20a egun seinalatua izan baitzen Sahararko herriarentzat, Frente Polisarioaren 39. urteurrena. Bestalde, gaur egun duten egoeraren berri eman dugu. Azkeni, Martxelo Diez izan dugu, eta Egiptoren inguruan hitz egin digu.


2019ko ekainaren 26a, asteazkena | Ordua Euskal Herrian 20:25:11\nDolda-belarra, Sempervivum Tectorum. Belarriko mina kentzen omen du eta teilatuetan jarri izan da, tximistetatik eta ekaitzetatik babesteko.\nDolda-belarra ere bada, Sempervivum tectorum. Izen horrekin, alkoholak eragindago dardarari aurre egiten laguntzen duen belarra dela esan daiteke. Ba ez, belarriko mina kentzen omen du, eta han-hemen beharri-belar deitzen zaio.\nDolda-belarrak ikaragarrizko istorio luzea du gure aldamenean, gure altzoan. Izenak dioen eran, egarri eta eguzki galda txarrenetan ere erraz iraun dezake bizirik, Sempervivum, eta teilatuetakoa da, tectorum. Teilatuak, izan ere, eguzki gordinenean eta lehor-lehor daude. Izotza ere erraz eramaten du.\nLandare hau majiazkoa omen da. Teilatuan jartzen da, teilen gainean, lehor eta bero egon dadin, eta aterbean hartzen duen etxea babesten du. Tximistetatik eta ekaitzetatik babesten du. Agi danean, Karlomagnok VIII-IX. mendeen bidegurutzean teilatuetan lantzea gomendatu zuen. Frantsesez, “joubarbe des toits” eta “barbe de Jupiter” esaten diote, teilatuetako Jupiterren bizarra. Zeruaren jainko hori tximistaren eta trumoiaren nagusi zela uste zen garaietako arrasto. Ingelesez, “thunderplant” esaten diote, tximistaren landarea, eta “roof foil”, teilatuko geruza; baita sendatzeko hostoa ere “healing blade”; izan ere, historian zehar, milaka urtean, alegia, sendabelar ezagunenetako bat izan da, hortik gure beharri-belar. Gaztelaniaz izen mordoa du, tartean “sanalotodo” eta “alcachofa de gato”; landarearen itxurak gogora dakar orburuaren lorea, eta teilatuetan, katuen gustuko tokietan bizi denez…\nIngelesez beste izen xelebre bat ere badu: “welcome home husband though never so drunk”, ongi etorri etxera, senar, baina arren inoiz ez hain mozkor. Izen hori erabiltzeko, dolda eta grosa izango zen etxeetan. Borrokaren sua ere bai, dolda-belarrez jantzitako teilatupeetan. Tximistarenetik bezala, su horrengandik ere babesten zuelako deitzen ote diote katalanez “matafoc”?


Uemako kide izateko erabakia hartu du Alkizako Udalak - Alkiza - Tolosaldeko ataria\nUemako kide izateko erabakia hartu du Alkizako Udalak\nJon Miranda Labaien 2019-11-06 10:07\nAbendua erdialdera deituko du mankomunitateak hurrengo batzar nagusia eta orduan onartuko du ofizialki kide bezala; Eskualdeko 16. udalerria izango da Ueman.\nAlkizako Udalak osoko bilkura egin zuen urriaren 29an eta Uemako kide izateko prozesuari hasiera ematea erabaki zuen. Inaki Irazabalbeitia alkatearen hitzetan, «Alkiza arnasgune izanik ere, ez dago euskararen normalizazioak dituen desafioetatik libre. Uemako kide izateak desafio horiei aurre egiteko baliabideak eskainiko dizkigu, bai udalari berari dagozkion zereginetan baita gizartean eragiteko unean ere».\n2016an argitaratutako datuen arabera, euskaldunak %91,3 dira herrian. Oro har euskaraz bizi dira Alkizan, baina Uemak aditzera eman duenez, udalerri euskaldun gehienetan bezala, beheranzko joera islatzen dute datuek: «1996 (%96,9) eta 2016 (%91,3) urteen artean 5,6 puntu egin zuen behera euskaldunen indizeak». Uemako kide izanda, egoera iraultzeko eta euskararen biziberritzeari hizkuntza politika sendo eta bateratuarekin ekiteko asmoa adierazi du Alkizako Udalak.\nUemak abendu erdialdean egingo du hurrengo batzar nagusia, ohi bezala urteko balantzea egiteko eta urte berrirako plangintza onartzeko. Batzar nagusiak Alkiza Uemako kide izatea onartzen duenean, Tolosaldeko 28 herrietatik 16 izango dira mankomunitateko parte. Gaur egun, Euskal Herri osoko 86 udalerrik osatzen dute Uema.\nUrriko osoko bilkuran, bestalde, Oilategitik herri aldizkariari urteroko diru laguntza ematea onartu zuten hautetsiek. 2.803 euroko ekarpena izango da.\nAzkenik, osoko bilkurak Goiener eta Nafarkoop energia kooperatiben kide egitea onartu du. Ina Soriak, ingurumen arazoen ardura duen zinegotziak azaldu duenez, «udalaren helburu nagusien artean Alkizaren aztarna ekologikoa gutxiagotzea da eta horretarako trantsizio energetikoari ekitea ezinbestekoa da. Goiener eta Nafarkoop helburu hori lortzeko bidaide egokiak direla uste dugu».


Iazko urtarrilean bezala, Montevideoko Pocitos hotel bera izango da aurtengo udako barnetegiko ekitaldien egoitza. Argazkian, iazko partaideak, hotel aitzinean.\nArgentina, Brasil, Kolonbia, Txile eta Uruguaiko 23 ikasle/irakaslek hasiko dute gaur Montevideon 'Euskara Munduan' programaren baitan Hego Ameriketako euskara irakasleak trebatzeko laugarren barnetegia 2008-2011 epeari dagokionez, eta aldi berean Uruguain egiten den bigarrena. Urtean zehar internet bidez ikasten dutenak urtean bitan biltzen dira aurrez-aurre, sarearen bidez ikasitakoa sendotzeko. Bi astez luzatuko den ekitaldi honetako irakasle izango dira Kinku Zinkunegi (Donostia), Jon Urdangarin (Lazkao), Gabriela Mendia (Buenos Aires) eta Leonat Egiazabal (Montevideo).\nMontevideo, Uruguai. Gaurko hasiko da Montevideon 2010 urteko lehenengo barnetegia (udako barnetegia esaten zaio hemen), 'Euskara Munduan' egitasmoko 23 ikasle/irakasle (euren euskal etxeetan irakasle diren edo horretarako prestatzen ari direnak, baina bi aste hauetan hemen ikasle izango direnak), Argentina, Brasil, Kolonbia, Txile ta Uruguai bertatik etorririk, 2008-2011 epeko laugarren saio edo barnetegian den honetan, bilera hau Montevideon gauzatzen den bigarren aldia delarik, iazko urtarrilekoaren ondotik.\n'Euskara Munduan' proiektuak euskal etxeak eta euskal etxeen federazioak (hala nola FIVU Uruguain, FEVA Argentinan edo, esaterako NABO, Estatu Batuetan) biltzen ditu, batetik, eta Eusko Jaurlaritza (HABE euskalduntze erakundea eta Euskal Gizataldeekiko Harremanetarako Zuzendaritza medio). Besteak beste, barnetegiak sustatzen ditu, ikasleek urtean zehar internet bidez ikasi dutena (euskara zein euskal kulturari buruz oro har) aurrez-aurre errepasatu eta sendotzeko.\nHogei urtez iraun zuen 'Argentinan Euskaraz' izan zen 'Euskara Munduan' honen aurrekaria. Hainbeste urtez eta hain arrakasta politez segitu zuen euskara ikasteko programa haren sorrera Argentinako euskal etxeek, bertako irakasleak izatearren egindako eskabideetan topatuko dugu. Programa, beraz, Argentinatik Hego Ameriketako beste nazio multzo batera zabaldu zen, Argentinaz aparte Brasil, Txile, Peru, Kolonbia eta Uruguaira hedatu zelarik, izena ere 'Euskara Munduan' izatera pasatuz.\nKontutan izanik, gero irakasle izango diren ikasleak hasieran euskaraz batere ez dakitela, programak euskara irakasten die lehenik eta ondoren irakasteko teknika eta metodologia, euskal etxeetan erabil ditzaten.\nLor daitekeen maila gorena EGA da, eta gaur egun bada Argentina eta Uruguain titutlu hori lortu duen bertako jende multzo bat. Euskara maila altua dauka EGA lortzen duenak, euskara ama-hizkuntza daukatenekin ia parekatu daitekeena.\nUruguaik, herrialde anfitrioi bezala, harro azaltzen du gaur egun hiru EGAdun dituela bere irakasleen artean, azkenekoa 2008an lortua, Leonat Egiazabal gaztea. Euskara eskolak Humanitate eta Hezkuntz Zientzien Fakultatean, Ama Sortzez Garbiaren Eskolan (Euskaldunen Eskola edo Colegio de los Vascos gisa ezagutua den eskolan alegia) eta FIVU osatzen duten euskal etxeetan dira hiruak irakasle.\n"Geroari buruz egiten ari garen pario edo apustua da, Europako hizkuntzarik zaharrenak segida izan dezan, berau sustatzen eta eguneratzen lagundu nahi baitugu, herri ezaugarri berezi eta bakardun dugun geure Euskal Herri honen identifikatzaile baita euskara", azaldu dio EuskalKultura.com-i Enrique Poittevin FIVUko kide eta barnetegiko antolatzaileak.


Tren Bidaia Versus Hegazkina Bidaia - Zein da onena? | Save A Train\nHasiera > Tren Bidaiarako Aholkuak > Tren Bidaia Versus Hegazkina Bidaia - Zein da onena?\nBadira garraio eskuragarri gaur moduak bat baino gehiago Europan zehar bidaiatzeko, baina tren bidaia hegazkinez bidaia versus inork interesgarrienak da.\nHala, bertan garraiobide onena da? At Save A Train, Jakina bidean gara, eta uste tren bidaia urrun superior da garraio mota! Irakurri beherago zer den hobea jakiteko eta utz diezaiogun trenean bidaiatzeari eta hegazkinez bidaiatzeari buruzko gure postuan murgiltzen.\nAireko bidaiak gaur egun berotze globalean gehien hazten ari den laguntzaile gisa aitortzen dira. hegazkinak saihestea badaude erraza alternatibak bidaiatzeko da, seguru gauza bakar handiena banakako edozein dela bere karbono aztarna moztu egin dezakezu. Aire-kutsadura murriztu egiten da nabarmen planoan zehar trena hartuz. Europako herrialde gehienetan, tren sareak zabalak dira eta zerbitzuak maiz, beraz, izan zaitezke bidaiatzen ekologikoa sakrifizio gabe.\nFoggia Bari Trenak to\nFlorentzia Bari Trenak to\nBari Trenak Napolira\nRome Bari Trenak to\nTren bidaien malgutasuna versus hegazkin bidaiatzea\nBidaiatzea hegazkinez normalean esan nahi du zure eserlekua aste ziurtatzeko behar duzu, edo baita hilabete, aldez aurretik zentzuzko tarifa bat lortzeko.\nBehin babestu dituzu eserlekua, Ez da erraza zure hegaldi aldatzeko kuota handi bat ordaindu beharrik gabe.\ntrenak batzuk egin behar izan arren eserlekua aldez aurretik erreserbak, Han malgutasuna askoz gehiago da, Garai bidaiatu nahi duzu aldatu behar baditu duzu.\nOrain Save A Train zure txartela prezioak tanta bada ere, badakizu utzi egingo dute eta sarreraren truke prezio merkeagoak lagundu!\nEz dago zalapartarik\nImajinatu bidaia bat hartzeko eta ez bi ordu goiz iritsi beharrik, segurtasun lerro luze batean itxaron, neurri Zure likidoak eta gel out, edo hartu off zapatak ikuskatzeko. Ongi tren bidaia munduan. Noiz bidaiatu hegazkinez duzu, gehiago denbora eta segurtasun neurriak behar dira. Bidaiatzea trenez normalean esan nahi du iristen ditzakezu 30 minutuko aurrerapenarekin eta oinez zuzenean zure plataforma hassle eta ez da beharrezkoa izan gabe Zure maletak egiaztatu, beraz, hemen treneko bidaiaren eta hegazkineko bidaiaren beste puntu bikaina aurkeztu dizugu, Bertan tren bidaia irabazi du!\nTren bidaia Hegazkina bidaia versus, Abiadura - atez ate azkarrago\nAir bidaia da ezaguna bat izan nahi du zure helmugara iristeko azkarrena modu, ordea, hau da hegaldi bertan kontuan bakarrik hartu. Noraino hegaldiaren aurretik egin epe check-in eta segurtasun lerroa zeharkatuko iritsi behar duzu? Poltsa bat sartu baduzu itxaron egin beharko duzu iristean hori jasotzeko, denbora asko behar baitu. aireportuak ez bezala, tren geltokietan ez dago check-in edo segurtasun-lerroak, beraz, ez duzu behar geltokian ordu lehenago egon zure bidaia. gehienak tren geltoki nagusiak daude kokatuta hiri dute zerbitzatzeko bihotzean. Gehienbat denean trena hartu duzu, zuzenean iritsiko zara zure helmugara. Hala, hegazkina hartuz, ordu eta aireportutik lortzean gastatu ahal izango duzu.\nAzken hamarkadan, tren bidaia gero eta erakargarria bihurtu aurrekontuekiko bidaiariak. Hegazkin bat hartu arren zure helmuga da oraindik modu bat zure helmugara iristeko, badaude aparteko kostuak normalean utzikeria dugu kontuan hartu. Zure garraio modua kontuan hartuta, eta aireportutik lortzean kostua gehigarria ere gehitu behar duzu. Hori bai erregaia eta aparkatzeko kostua dakar, edo aireportuko autobusa edo taxi tarifa. horietako bat ere ez merkea da.\nMunich Potsdam Trenak to\nHanburgo Potsdam Trenak to\nFrankfurt Potsdam Trenak to\nEzean, enpresa-klasearen duzu ordaindutako, Zure espazio ohi da hegazkin eserleku batean mugatuta. tren bat, gehiago libreki mugitu ahal izango duzu, eta legroom gehiago izango duzu zure eserleku inguru. Zure hegaldia zehar, uhala zeinua itxaron beharko duzu desaktibatzeko zure eserlekutik mugitu. Hala, tren bat behera mugitzen duzun nabe, mokadu bat edo kafe grabbing, eta mundua pasatzen ikustea. A eszeniko tren paseo daiteke, nahiz eta oporretan izango. Europako tren gehienek doako WiFi ere eskaintzen dute - oraindik ezin da esan guztientzat aire konpainiek.\nTren bidaia halaber eroso bidaiatu duzu zure maskota gurtzen dituzten ahalbidetzen. maskotak asko Ez zara aire bidaia egokitzen osasun ondorioz, adina, edo arraza.\nbidaiariak Europako trenak txakurrak hartu ahal izango dute, katuak, eta beste animalia txikiak haiekin eta gehienetan aparteko kosturik gabe!\nFaktore horiek guztiak kontuan hartuz, Erraza da tren bidaia nola bihurtzen ari da gero eta gaur nagusi ikusteko. Planes erosoa lortzeko herrialdetako mila kanpoan daude. Hala, Europan zehar edo trenbide garraio bikainarekin bidaiatzen baduzu, tren bidaia garraiobide eraginkor eta erosoa da.\nFrankfurt Salzburg Trenak to\nBerlin Salzburg Trenak to\nKolonia Salzburg Trenak to\nDresden Salzburg Trenak to\nBeraz, orain tren bidaia hegazkinez bidaia versus irabazlea ondorioztatu dugu, aurkitzeko Tren onena tarifak Europan, bisita Save A Train.\nInformazio gehiagorako, Jarraitu Save A Train Facebook-en, Instagram kontua, eta Twitter Kontuak.\nEz gure blog post txertatzeko zure gune kalera nahi dituzu, ondoren, egin klik hemen: https://iframely.com/embed/https%3A%2F%2Fwww.saveatrain.com%2Fblog%2Ftrain-travel-versus-plane-travel%2F%3Flang%3Deu - (Joan behera Embed Code ikusteko)\nZure erabiltzaile mota izan nahi baduzu, Horietako gidatu ahal izango duzu zuzenean gure bilaketa-orriak sartu. Esteka honetan, gure Ezagunenak tren bideak aurkituko duzu – https://www.saveatrain.com/routes_sitemap.xml. Inside gure English lurreratzea orriak estekak duzu, baina baita behar dugu https://www.saveatrain.com/pl_routes_sitemap.xml, eta / pl to / nl edo / da eta hizkuntza gehiago alda dezakezu.\nhegazkinaren bidaia planetravel tren bidaiak


Biraka iritsi den eztabaida | EIBZko liburutegia\nModan daude, zalantzarik gabe. Gero eta ohikoagoa da Euskal Herriko parkeetan edo ikasgeletan haurrak edo gaztetxoak heelys edo zapatila gurpildunak jantzita ikustea. Korrikaldi labur bat egin, oinaren aurrealdea altxatu, pisua orpoaren gainean jarri, eta irristaka hasi. Dibertigarriak dira, jostagarriak, ondo pasatzeko erabilgarriak, beste edozein jostailu bezala. Izan ere, izatez, jostailuak dira zapatila gurpildunak. Halakoak janzten dituzten gehienek, baina, gehiegi erabiltzen dituzte, egunero, bestelako oinetakoen ordezko gisa. Oinen osasunean kalteak eragin ditzake halakoak gehiegi erabiltzeak, epe motzera zein luzera.\nUrte berean, ikerketa bat plazaratu zuen Irlandako pediatra talde batek Ameriketako Estatu Batuetako American Academy of Pediatrics aldizkarian, oinetako horiek erabiltzeak eragindako lesioak aztertzeko. Erorikoek eragindakoak ziren, gehienbat: eskumuturra apurtzea, ukondoa haustea edo lokatzea… Ezbeharren erdia baino gehiago (%56) heelys-ak jantzitako lehen bost aldietan gertatu ziren, nola erabili ikasten ari zirenean. Inork ere ez zeraman babesik. Emakumeak ziren gehienak: %84.\nNeskek erabiltzen baitituzte, gehienbat, zapatila gurpildunak. Haientzakoak dira iragarki gehienak, eta dendetako nesken atalean aurkitu daitezke gehienak, kolore argitsuz beteta. Zapatila mota ugari daude merkatuan: gurpil bakarrekoak edo bi gurpilekoak; gurpila ken daiteke gehienetan, baina badira finkoak ere… Modan daude, berriro, eta ez da hain arraroa neska-mutilak heelys-ak soinean dituztela joatea ikastolara. 07:00ak-08:00 aldera jantzi, eta ez dituzte eranzten etxera iritsi arte. Pascualen ikerketaren arabera, hamarretik batek egiten du hori.\nKategoria Azalpen testua, Berria egunkaria, D eredua, DBH 1. eta 2. mailak, Euskara, Kirola, Osasuna, Tutoretza, etiketak Heelys, Iñaki Lasa Etura, Podologia, Roberto Pascual, Zapatila gurpildunak by Mirentxu. Gorde lotura.


Fetu-zeluletako larruazala transplantatzea eraginkorra da erreak tratatzeko | Consumer\nFetu-zeluletako larruazala transplantatzea eraginkorra da erreak tratatzeko\nZauriak bi astetan orbaindu daitezke teknika osagarririk erabili gabe.\narabera: Igandea, 2005eko abuztuaren 21a\nLausanako Unibertsitateko (Suitza) zientzialariek baieztatu dute fetuetatik lortutako larruazal-zelulak oso onuragarriak izan daitezkeela bigarren eta hirugarren graduko erredurak tratatzeko. “The Lancet” aldizkariak argitaratu duenez, zortzi haurren lesioetan dohaintzan jasotako fetuaren azaletik lortutako zelulak egunean hiruzpalau aldiz aldatu zituzten hiru astez. Emaitzak harrigarriak izan ziren. Handik bi astera ikusi zuten gaixoen erredurak orbainduta zeudela fetu-zelulen ekintza bakarrari esker. Gainera, haurrek ez zuten aparteko txertorik behar izan sendatzeko.\nIkerketan, zientzialariek beste onura batzuk ere nabaritu zituzten. Paziente beltzek beren azalaren jatorrizko pigmentazioa berreskuratu zuten, eta txertaketa-metodo arruntak erabiltzen direnean ikusten direnekin alderatuta, anestesia orokorra edo oxido nitrosoa behar izan zuten kasuen kopurua murriztu egin zela frogatu zen.\nLanaren egileek zelula epitelialen banku bat garatu zuten, lau zentimetro koadroko azaletik abiatuta. Fetu batek eman zion haurdunaldia 14 asteren buruan eten zion emakume bati. Amak baimen idatzia eman zien medikuei, hilda zegoen fetuari biopsia bat egiteko eta lagina lortzeko. Hortik aurrera, zientzialariek ikusi zuten milioika larru-ehun lor zitezkeela erabilera terapeutikorako (12 bider 9 zentimetroko piezak izan ziren), donazio batetik abiatuta.\nIkertzaile suitzarren arabera, emaitzak “bikainak” izan dira ikerketan parte hartu duten zortzi haurretako bakoitzean. Bigarren mailako efekturik ez zela agertu diote. Gainera, uste dute fetu-zelulak hainbat motatako zauri kronikoak birsortzeko erabil daitezkeela.\nerre piel-eu zelulak


Eibarko artisauak oihalezko figurak egiten ditu, 30-32 cm altuera ingurukoak, zerrautsez beteak, eskuz olioekin margotuak, eta soineko adierazgarriekin jantziak.\nBi eratan lan egiten du: figura seriek egin eta salgai jarrita; edo bestela, enkargu zehatzen arabera, ohikoena.\nBi kasuetan, lehenbizi artisauak mota, garai eta zona geografikoari buruzko informazioa bildu behar du, gero figura behar bezala egin ahal izateko. Hori dela eta, jantziak eta osagarriak ondo ikertu behar ditu.\nOndoren, kotoizko oihal baten gainean egin beharreko figura marrazten du. Lan hori mahai gainean egiten da, eta gero guraizeekin oihala kanpoko aldetik mozten da. Jarraian, figuraren ingerada eskuz josten da, eta gero buelta ematen zaio. Horrela, banan-banan gorputza, burua, belarriak, eskuak eta oinak egiten dira. Azken hauek indartu egiten dira, panpinari egonkortasuna emateko.\nOihalezko figurak egiteko prozesua. Julen Zabaleta.\nSeguru aski, prozesuko lanik zailena piezak zerrautsez betetzea da. Zerrautsa zerrategietan xurgagailuek jasotzen dutena da. Lehen aipatutako piezak banan-banan zerrautsez betetzen dira, inbutu bat eta egurrezko tresna berezi baten laguntzarekin. Tresna horren bidez errautsa trinkotzen da, horrela figura guztiak gogortasun maila bera izateko.\nJarraian, atal guztiak josi eta figura eratzen da. Horretarako haria, jostorratzak eta, batzuetan, aliketak ere behar dira. Gogortasun handiagoa emateko, figura kolatu egiten da. Horretarako hainbat kola mota erabiltzen dira. Ondoren, olio-pinturekin aurpegia eta eskuak margotzen ditu. Figura oinutsik badoa, oinak ere margotu behar ditu. Aipatzekoa da lan hori egiteko trebetasun handia behar dela.\nIlea hari eta mota ezberdinetako krepeekin egiten da, eta buruan josten da. Jantziak, berriz, oihal aproposak lortu ondoren, gehienetan jostunek egiten dituzte, patroiak erabiliz.\nOihalezko figurak egiteko erabiltzen diren tresnak eta erremintak. (C.U. 07/03).\nGaltzerdiak, txapelak, kapelak eta antzinako burukoak egiteko trebezia eta pazientzia handiak behar dira. Gauza bera esan daiteke beste osagarriei buruz, besteak beste baionetak, ezpatak, sastakaiak edo altzari nahiz kazola edo ardo zahatoak.\nFigura bakoitzak liburuxka bat dauka. Bertan, haren historia eta esanahia azaltzen da hainbat hizkuntzatan.


Intxaur saltsea - bizkaie.biz\nLehenengo eta behin esnea irakiten jarriko dogu lapiko baten, intxaur saltsea egingo dogun lapiko berean. Behin irakinda bertara kanela-zotz biak bota eta tapa bategaz estaldu; bertan itxiko dogu geldi, surtatik kanpo hamar minutuz gitxi gorabehera, 'infusionetan', sukaldarion hizkeran esaten dogun moduan.\nBehin infusionauta dagoanean, surtan jarriko dogu lapikoa, oraingo honetan kanela barik, kaneleak egin dauelako berea, eta kaneleagaz irakiten badogu, horren gusto guztiak gehituko deutsozalako saltseari eta hori ez da komenidu; horregaitik, infusionau baino ez dogu egiten. Beno ba, barriro surtan jarri eta esneari intxaur txikitua eta azukerea ganeratuko deutsaguz. Hemetik aurrera pazientzia handiagaz jokatzea da sekretua; izan be, sano inportantea izango da egurrezko koilara bat erabilita geratu barik eragiten eta eragiten ibiltea, ze bestela esnea lapikoan pegauko jaku. Lurruntze-prozesua besterik ez da: irakitearen ondorioz, esnearen ura lurrundu egiten da eta saltsea sendotzen edo gogortzen joango da, danok ezagutzen dogun intxaur saltsea sortuz. Prozesu honen iraupena ez da zehatza edo mugatua, beti be, sua biziago edo motelago jarri gorabeherak egon daitekez eta.\nIntxaur saltsea eginda dagoanean, natilea baino apur bat likidoago dagoanean atara beharko dogu surtatik, gero hotzitzerakoan gehiago sendotuko dalako. Hoztu baino lehen, egokia da intxaur saltsa gero jateko erabiliko doguzan poteetan sartzea. Apur baten kanpoan itxi epeldu arte, eta jarraian jango ez badozue, hozkailuan sartu. Hozkailuan bizpahiru egunetan euki leitekez poteak.\nDenpora faltea, estresa eta enparauak baztertu eta, lagunok, egin ahalegina, ez zarie damutuko eta. Ganean doguzan gabon jaiotarako hemen dozue postre ederra, bertokoa, Euskal Herrian tradizino handikoa eta oso nutritiboa. On egin deizuela.\nUdagoiena joan eta negua etorri ahala, denpora hotzagaz batera erropa gehiago jantzi eta udan zehar hazitako mitxelinak estalduko doguzanez, goazen ba jateko ona, kasu honetan, postre gozoa, preparau eta jatera. Euskal Herrian aspaldiko azkenburukoa, tradizino handikoa da intxaur saltsea. Azkenburuko hau oso gitxitan egiten dogu, eta egia esan, kaloria asko edo propiedade nutritibo asko dituana da. Nire uste apalean, gehiagotan jan beharko geunke plater hau, intxaur saltsea, hain zuzen be. Ganera, oso erraza da preparetan; nahikoa da pazientziaz jokatzea, beti ganean egotea, eragin eta eragin. Lehen, antxinako denporetan, baserrietan oso gauza arrunta zan intxaur saltsea jatea, eta ez gabonetan bakarrik; gaur egun, ostera, denpora barik gabiLz hara eta hona eta jatekoari ez deutsagu horrenbeste erreparetan. Edozelan be, intxaur saltsea plazer handia da. Ekin daiogun ba, lagunok, beharrari, sartu gaitezan ezkaratzean intxaur batzuk, esne apur bat, kanelea eta azukerea hartuta.\n- Kanela-zotz bi.\n- Ondo txikitu edo birrindutako 300 gramo intxaur.\n- 500 gramo azukera.


Tancrou - Wikipedia, entziklopedia askea.\nChristian TRONCHE (2014-2020)\n49° 00′ 02″ N, 3° 02′ 54″ E / 49.000555555556°N,3.0483333333333°E / 49.000555555556; 3.0483333333333Koordenatuak: 49° 00′ 02″ N, 3° 02′ 54″ E / 49.000555555556°N,3.0483333333333°E / 49.000555555556; 3.0483333333333\nArmentières-en-Brie, Chamigny, Cocherel, Isles-les-Meldeuses, Jaignes, Mary-sur-Marne eta Ocquerre\nTancrou Frantziako udalerria da, Seine-et-Marne departamenduan dagoena, Île-de-France eskualdean. 2013an 326 biztanle zituen.\n2007an Tancrou udalerrian erroldatutako biztanleak 326 ziren. Familiak 100 ziren, horien artean 11 pertsona bakarrekoak ziren (11 bakarrik bizi ziren gizonak), 22 seme-alabarik gabeko familiak ziren, 60 seme-alabak dituzten bikoteak ziren eta 7 seme-alabak dituzten guraso-bakarreko familiak ziren.\n2007an 124 etxebizitza zeuden, 109 familiaren etxebizitza nagusia ziren, 7 bigarren erresidentzia ziren eta 9 hutsik zeuden. Etxebizitza guzti hauek 124etxeak ziren. 109 etxebizitza nagusietatik 97 bere jabearen bizilekua ziren, 10 alokairuan okupaturik zeuden eta 2 doan lagata zeuden; 2 etxek bi gela zituzten, 14 etxek hiru zituzten, 28 etxek lau zituzten eta 65 etxek bost zituzten. 89 etxek euren parking plaza propioa zuten azpian. 33 etxetan ibilgailu bat zegoen eta 68 etxetan bat baino gehiago zituzten.\nTancrou udalerriko biztanleria-piramidea 2009an .\n2007an lan egiteko adina zuten pertsonak 219 ziren, horien artean 164 aktiboak ziren eta 55 inaktiboak ziren. 164 pertsona aktiboetatik 153 lanean zeuden (83 gizon eta 70 emakume) eta 13 langabezian zeuden (7 gizon eta 6 emakume). 55 pertsona inaktiboetatik 16 erretiraturik zeuden, 19 ikasten zeuden eta 20 "bestelako inaktibo" gisa sailkaturik zeuden.\n2009an Tancrou udalerrian 114 unitate fiskal zeuden, 353,5 pertsonek osaturik. Pertsona bakoitzeko diru-sarrera fiskalaren mediana urteko 21.089 euro zen. \n2007an zeuden 11 komertzioetatik, 3 eraikuntza enpresak ziren, 2 ibilgailuen saltze eta konpontze enpresak ziren, 1 garraio enpresa zen, 4 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2000. urtean Tancrou udalerrian 10 nekazaritza-ustiategi zeuden.\nWikimedia Commonsen badira fitxategi gehiago, gai hau dutenak: Tancrou\nOrriaren azken aldaketa: 13 urtarrila 2016, 22:07.


Lan mundua euskalduntzeko prozesu parte hartzailea aurkeztu du LABek | LAB SINDIKATUA\nIdazkaritzak Euskara Idazkaritza Lan mundua euskalduntzeko prozesu parte hartzailea aurkeztu du LABek\nLan mundua euskalduntzeko prozesu parte hartzailea aurkeztu du LABek\nLAB sindikatuak lan mundua euskalduntzeko estrategia egokitzeko 2014 urtean martxan jarriko duen prozesua aurkeztu du gaur, Euskararen egunean. Egitasmoak lan mundua euskalduntzeko LABen LANEUS ildoa gaurkotu eta egungo ziklo berrira egokitzeko hausnarketa eta eztabaida bultzatu nahi du. Proiekzio publikoa izango du eta webgunean gaiarekin interesatua dagoen edonork ekarpena egiteko aukera izango du.\nLANEUS. LAN MUNDUA EUSKALDUNDUZ, ETORKIZUNA EUSKARAZ ASKATASUNEAN\nLan mundua euskalduntzeko estrategia egokitzeko prozesua\nLan munduak hizkuntzen normalizazio prozesuan berebiziko garrantzia du (edozein hizkuntzak bete beharreko 4 funtzio nazionaletatik bat lan mundua da, administrazioa, hedabide eta hezkuntzarekin batera).\nHori horrela, lan munduan euskarak bizi duen errealitatea ezagutzea guztiz beharrezkoa da beronen garapen zein hedapena ziurtatuko duten Hizkuntza Politika eragingarriak zimentu sendoen gainean eraikitzeko. Bada, gure herriko instituzioei ez zaie komeni lan munduan euskarak bizi duen egoeraren gordintasuna agertzea, jakin badakitelako, orain arte egin dutena hutsaren hurrengoa dela eta euskara lan munduan normalizatuko bada, egungo egoeratik abiatuko diren Politika eragingarriak beharrezkoak izango direla.\nLan munduan inposatzen ari diren politikek lan harremanak aldatu egin dituzte. Ondorioz, sindikalgintza eredu berria ezinbestekoa da, eta horrek lan munduan hizkuntza normalizazio prozesuan ere eragina du.\nGaur gaurkoz ezinbestekoak zaizkigu:\nErabakitzeko eskubidea, politika propioak EHaren garapenaren mesedetan.\nEuskal Esparru sozioekonomikoa, lan harremanak euskaraz izateko berme gisa.\nAldaketaren beharra agerikoa da. Eredu alternatiboa euskaratik eta euskararentzat eraikia behar du izan edo ez da benetako aldaketa gauzatuko).\nAskatasuna. Baldintza demokratiko berberak edukitzea ofizialak diren hizkuntzek. Soilik orduan aukeratu ahal izango dugu euskara askatasunez (gaur egunean, espainola zein frantsesa inposatzen zaizkigu)\nEuskararen normalizazioa helburu, LAB sindikatuak Euslab egitasmo estrategikoa du abian (euskararen normalizazioa estrategikotzat, barne zein kanpo mailan). Barne mailan, SinEus egitasmoarekin dihardu sindikatuak lanean. Azken urteetan SinEus ildoaren aldeko desoreka egin bada ere, unea iritsi da LanEus, alegia, lan mundua euskalduntzera bideratutako LABen estrategia, indartzeko.\n2014.urtean zehar, LAB sindikatuak lan mundua euskalduntzeko estrategia egokitzeko prozesu oso bat martxan jarriko du, gaur, abenduaren 3an abiatzen dena.\nLAB sindikatuak lan mundua euskalduntzeko duen estrategia eraginkortu eta errealitatera egokitzea. Burujabetza ariketa praktikoa egiteko garaia da.\nInposatu diren erreforma ezberdinek lan munduan izaniko ondorioak kontutan hartuta, lan mundua euskalduntzeko eragin gune ezberdinak identifikatzea eta gune bakoitzean kokatzen ditugun ardatz nagusiak zehaztea.\nLan zentroetan ezin gara negoziaketa kolektibora mugatu. Eskualdeko estrategien baitan lan munduaren euskalduntzea ere kokatu behar dugu.\nKrisialdi ekonomikoak prekarietatean eta pobrezian sakontzen duen neurrian, euskararen normalizazioan izaten ari duen eragin negatiboa ere mahai gaineratu behar dugu. Aldaketaren beharra inoiz baino agerikoago den honetan, aldaketa baliatu behar dugu euskararen normalizazioan urrats sendoak egiteko.\nAzkenik, uste dugu lan munduaren euskalduntzearen aldeko indar metaketa egin behar dugula, botere harremanak eraldatu eta kapitalari bataila irabazi behar diogu. Horretarako, ordea, herri gisa egingo dugun bidea adostasunetan eraiki behar dugu eta aliantza berrietarako baldintzak sortu.\nLAB sindikatuak lan mundua euskaldundu dadin, langile klasea (eta bereziki LABeko militanteak) estrategiaren erdigunean kokatuko du (langileak subjektu aktibo).\nLan mundua euskalduntzeko estrategia berrituaren ezaugarriak:\nProiekzio publikoa izango duen estrategia.\nIrekia, inklusiboa. Ekarpenei ateak zabalik, informazio publikoa. Berrikuntza gisa, webgunean gaiarekin interesatua dagoen edonork ekarpena egiteko aukera izango du.\nEfektu biderkatzailea izateko bokazioa duena. Langile klasean eta euskal sindikalgintzan.\nInflexio puntu nagusiak:\n2014ko Urtarriletik ekaina bitarte\n▪\tAurrez aurreko harremanak sindikatuko militanteekin: egituratan dabiltzanekin (zuzendaritza, sektore-federazioak, eskualdeak, emakume-gizon pareko…) eta euskalgintzan/ lan munduaren euskalduntzean eragiten duten kideekin.\n▪\tEztabaida taldeak. Sindikatuko hainbat kiderekin zein ekintza sindikalari loturiko berezko egituratan.\nJasotako ekarpenekin txostena berregituratu.\nIkasturte hasierarekin batera sindikatuak estrategia berritua bere egiteko prozedura garatuko du.\nKonferentzia eragile sindikal, sozial eta politiko ezberdinei lan mundua euskalduntzeko estrategia aurkeztu eta partekatzeko helburuarekin.\nlaneus Langileok aldaketa euskaraz, kalean zein lanean, askatasunean\nHausnarketa prozesurako dokumentua eta ekarpenak\nTxalogarritzat jotzen dugu AEK-k Donibane Garazin egindako adierazpena\nLangileon borroka oso presente egon da Korrikaren abiatzean


Hiru arroiletako presa, munduko handiena! | Berriztagarri Berdeak\nHiru arroiletako presa, munduko handiena\nTomas Bigorda | | energia hidraulikoa, Energia Higroelektrikoa, Energia berriztagarriak\nHiru arroiletako presa (txinera sinplifikatua: 三峡 大坝, txinera tradizionala: 三峽 大壩, pinyinez: Sānxiá Dàbà) ibaiaren ibilguan dago Yangtze Txinan. Munduko zentral hidroelektriko handiena da.\nPresa eraikitzen 1983an hasi zen eta 20 urte inguru iraungo zuela kalkulatu zen. 9eko azaroaren 2001an ibaiaren ibilbidea ireki zen eta 2003an lehen sorgailu taldea hasi zen funtzionatzen. 2004an hasita, guztira 2000 sorgailu talde instalatzen ziren urtean, lanak amaitu arte.\n1 Hiru arroiletako presa,\n1.2 Yangtze ibaia\n2 Hiru arroiletan azken aldaketak\n2.1 Eztarriaren sarrera\nHiru arroiletako presa,\n6ko ekainaren 2006an, presako azken euste horma bota zuten, 400 solairuko 10 eraikin eraisteko adina lehergailurekin. 30eko urriaren 2010ean amaitu zen. Ia 2 milioi pertsona ziren lekuz aldatu batez ere Chongqing hirian eraikitako auzo berrietan.\nPresa Yichang hiriaren ertzean dago, Hubei probintzian. Urtegiak Gorotkiaren izena du, eta 39.300 mila milioi m3 gorde ditzake. Dauka 32 MW bakoitzeko 700 turbina, 14 presaren iparraldean instalatuta, 12 presaren hegoaldean eta beste sei lur azpian, guztira 24.000 MW-ko potentzia.\nJatorrizko planetan, presa bakar horrek Txinako elektrizitate eskariaren% 10 hornitzeko gaitasuna izango zuen. Hala ere eskariaren hazkundea esponentziala izan da, eta Txinako barne kontsumoaren% 3ri energia emateko gai izango litzateke soilik.\nLan monumental honek 19 hiri eta 322 herri utzi zituen uraren azpitik, ia 2 milioi pertsonari eragin zien eta Txinako lurraldearen 630 km2 inguru urperatu zituen.\nPresa honek ibaiaren emariaren hazkundeak erregulatuko ditu, eurite garaiak eraginda, horrela uholdeak saihestuz inguruko herriak. Uraren maila 50 m-tik 175 m-ra aldatuko da, urtaroen arabera. Eraikuntzaren beste helburu bat Txinako biztanleriaren zati handi bati ura hornitzea da, 39.300 milioi metro kuboko biltegiratze ahalmena duena, eta horietatik 22.150 milioi uholdeen kontrolera bideratuko dira.\nBeste helburu bat elektrizitatea sortzea da, horretarako izango du 26 sorgailu 700.000 kilowatt bakoitzeko turbina.\nPresa handi hau eraikitzearekin batera ibaiaren nabigazioa Yangtze ibaian, herrialdearen hazkunde ekonomikoa handituko duena. Baina garapenaren eta aurrerapenaren zati gisa, Hiru arroiletako presa kokatuko den inguruak eraldaketa handiak izan ditu.\nProiektu honek 250 km2 lur, 13 hiri eta ehunka herri txiki ibai ertzean zehar. Garapenaren ondorioz lekualdatzeak 1.130.000 pertsona baino gehiago etxetik alde egitera behartu ditu, hau da, historiako desalojo handiena da, presa eraikitzeagatik.\nAdibide bat jartzearren, 2001ean Espainiak 18.060 MW-eko potentzia hidroelektrikoa ekoiztu zuen. Hiru arroiletako presa a ekoizteko gai da urteko boterea 17.680 MW-koa.\nHiru arroilak Yangtze ibaia Yangtze ibaiaren zatirik ederrena da. Serie bat osatzen dute erakargarri natural eta kulturalak.\nHiru arroiletan azken aldaketak\nMunduko zati hau leku arriskutsua izan zen garai batean. Nahiz eta Hiru arroiletako presa eraiki zenetik (egituraz amaitu zen 2006an) ibaiaren maila 180 m-ra igo zen (590 ft) eta ibaia asko bihurtu zen lasaiagoa eta nabigagarriagoa. Egunero dozenaka gurutzontzik bidaiatzen dute Chongqing eta Yichang artean. Bidaia atsegina, bidaiariek arroilen edertasuna ikusteko aukera eskaintzen duena.\nHiru arroilak Qutang arroila, Wu arroila eta Xiling arroila dira. Qutang (/ chyoo-tung / 'Qu (familiako izena) urmaela') arroila Fengjie barrutiko hiriburuan hasten da Chongqing hiritik 500 km ibaian behera, Chonqing udalerrian. Qutangek 40 km inguru ditu eta Wushan (/ Woo-shan / 'Sorgin Mendia') konderrian amaitzen da.\nWu Gorge ("Sorgin") hasten da Daning Wushaneko Yangtze ibaiarekin bat egiten. Daning ibaian zehar bidaiatzeak Hiru arroila txikietatik zehar eramaten ditu bidaiariak, Hiru arroilen bertsio trinkoa. arroiletatik estuena, Hiru arroilen Mini izeneko beste muturrean. Wu arroilak ere 40 km inguru ditu eta Xiling arroilarekin bat egiten du Badong eskualdean (/ bar-dong / literalki "Ekialdeko Sihuan eta Chongqing", eta benetan Hubei probintziarekin mugan bakarrik dago).\nXiling arroila (/ sshee-ling / 'mendebaldeko katea') Badong-eko zatia, Shennong erreka eta Yangtze elkargunean. Ur gardenak, pasabide esekiak eta Shennong errekako hilkutxak zintzilikatzen dituzte turistak mini-itsas bidaietatik aparte, erakarpen hori albotik aztertzeko. Sanyou koba (/ san-yo / 'hiru bidaiari'), bertan antzinako hiru poeta ospetsu gelditu omen zirenKobazulo ederra da, "Hiru arroilak inguruko haitzulorik onena". Sanyou koba Yichang-etik 10 kilometro ingurura dago Xiling arroilan. Xiling arroilak 100 km inguru ditu eta Yichang hirian amaitzen da.\nArtikuluaren bide osoa: Berriztagarri Berdeak » Energia berriztagarriak » Hiru arroiletako presa, munduko handiena\nEdward Hurtado esan zuen\nArratsalde on Lagunak. Nola daude? Eduardo Hurtado dut izena eta Industria Ingeniaria naiz. Hilabeteak daramatzat Sorkuntza Hidroelektrikoaren proiektu batzuen garapenean lanean. Hori jakiteko interesa dutenak. Idatzi niri eta gaiaren izena esango dizut.\nErantzuna Eduardo Hurtadori\nBonbilla mota desberdinen konparaketa\nGaliziak 4.000 biomasa galdara baino gehiago instalatzea sustatuko du


AURKARIEK GOLAK EGITEN BADAKITE : KIROLETIK\nAURKARIEK GOLAK EGITEN BADAKITE\n25 Ira, 2021\nReal Unionek baloia eta aukerak izan ditu; aldiz, Badajozek birritan asmatu du Irazustabarrenaren ate aurrean eta hiru puntuak bereganatu ditu (1-2).\nHasierako hamaikakoan aldaketekin ekin dio Aitor Zulaikak Badajozen aurkako norgehiagoka. Senar eta Santos kokatu ditu atzeko lerroan eta aurrealdean, Alain Oiartzun, Kun Temenuzkhov, Carlos Bravo eta Nacho Sanchez zelairatu ditu. Azken bi neurketak alderatuta, aurrera urratsa egin nahi zuen Real Unionek eta lehen zatian, Badajoz bezalako talde on baten aurka lortu du.\nErasora irten eta arriskua eragin dio Real Unionek Badajozi. 2.minutuan lehen urraratzea izan du talde irundarrak eta 6.minutuan, Nacho Sanchezek lehen abagunea izan du. Bikain mugitu du baloia Real Unionek, Kijerak ezkerretik erdiratu du, baloia Nacho Sanchezi erori zaio eta honen kanpoko jaurtiketa Limonesek ezerezean utzi du. Baloiaren jabetza etxeko taldeak izan du eta Badajozek arrisku gutxi eragin du, nabaritu ditu Isi eta Aquinoren bajak.\nLehen zatiaren erdia jokatu denean, 1-0 aurreratzeko aukera argia izan du etxeko taldeak. Nacho Sanchezek eta Miguel Santosek bat-biko ederra osatu dute, Sanchezen erdiraketa Carlos Bravori erori zaio penalti puntuan eta honen jaurtiketa Limonesek hankarekin aldendu du. Badajozek gola egiteko abagune gutxi izan ditu lehen zatian, beste neurketetan izan duen lana gaur ez du izan Jon Irazustabarrenak. 0-0 bukatu dira lehen 45 minutuak.\nBide beretik hasi du Real Unionek bigarren zatia. Atzetik baloia ukituta atera eta hegaletatik min egiten. Nacho Sanchezek eskubitik bikain gainditu du atzelaria, atzera baloia Alain Oiartzuni bidali dio, honek ezkerrarekin jaurti du, baina beste behin, Limones baloiarekin geratu da. Erantzun azkarra eman dio Badajozek, David Concha kanpotik saiatu da eta Irazustabarrenak eguneko lehen gelditua egin du, gehiegizko arazorik gabe. Real Unionek estutzen jarraitu du Badajoz, Limonesen area barruan sartu dira hainbatetan, baita erdiraketa ugari egin, baina golik ez. Badajoz gutxi iritsi da, baina egin duenean arriskuarekin. Irazustabarrenak Zeluk eskuin hegaletik eginiko jaurtiketa gelditu eta kornerrera bidali du, barrura zihoan saiakera.\nNorgehiagoka bukatzeko 20 minutu geratzen zirela, aulkia mugitzen hasi da Aitor Zulaika. Seguin eta Sergio Llamas Stadium Galeko soropilean sarrtu ditu, Temenuzkhov eta Oiartzunen ordez. Hegaleko eibartarrak, Aitor Seguinek, zelairatu eta berehala, ezkerrarekin jaurti du eta zutoina miazkatzen kanpora joan da. Ate batetik, bestera. Falta jaurtiketa baten bitartez, neurketako aukerarik onena izan du Badajozek. Erdiraketak burua aurkitu du eta Logroñesen antzera, Irazustabarrenak sekulako akrobazia egin behar izan du baloia aldaratzeko. Azkenean, kanpoko taldearen gola iritsi da 75.minutuan. Ezkerretik jokaldia gauzatu dute, erdiraketa Adri Cuevasi penalti puntuak erori zaio eta buruz baloia saretara bidali du (0-1). Kolpe latza Real Unionentzat, merezi ez zuen arren, atzetik jarri da markagailuan.\nArtileria guztia martxan jarri du teknikari azpeitiarrak. Golaren bila, Pradera, Capelete eta Barbu izan dira Real Unionen azkeneko aldaketak. Azken hamar minutuetan sartuak, norgehiagokak abiada berria hartu du. Real Unioneko ordezko bi jokalarik osatutako jokaldiaren ostean, berdinketaren gola iritsi da (1-1). Aitor Seguinek erdiraketa gozoa jarri dio bigarren zutoinean kokatuta zegoen Barburi eta buruz berdindu du partidua. Aldiz, pozak gutxi iraun du. Sergio Benitok kornerra baliatu du, berriro ere, Badajoz markagailuan aurretik jartzeko (1-2). Aurretik, Jon Irazustabarrenak buruz buruko jokaldia geratu dio. Neurketak ez du gehiagorako eman eta, beste behin, puntuak eskapu egin diote Real Unioni.\n“BILBAO ATHLETICEK BAINO GEHIAGO KORRIKA EGIN BEHARKO DUGU”\nAitor Zulaikak Bilbao Athleticek proposatu dezakeen “joan-etorriko neurketa” ekidin nahi du Real Unionek bolada bikainean jarrai dezan.\nSUFRITZEN JAKIN, GARAITZEN ERE BAI\nGaraipen handia erdietsi du Real Unionek La Planilla futbol zelaian, birritan aurreratu den Calahaorra 2-4...\nDENBORALDIKO LEHEN GARAIPENA ERDIETSI DU MARIÑOK\nEzagutu itzazu Behe Bidasoa eskualdeko futbol taldeek asteburuan eskuratutako emaitzak.\nAsteburuko albiste pozgarriena Emakumezkoen Ohorezko...\nDEPORREK MEREZI, REAL UNIONEK IRABAZI\nArnasa hartu du gaur Real Unionek Deportivo on baten aurka. Jokoa galiziarrek jarri dute, baita abaguneak...\nBOLADA TXARRAK DIRAU\nSeigarren minutuan penaltiz sartu du gola Rayo Majadahondak eta Real Unionek erreskan jasotzen duen laugarren porrota behartu du.\nLehen bi partiduak...\nRAYO MAJADAHONDA, ATLETAK ETA LEHIAKORRAK\n“Erronka” hitza erabili du Zulaikak Rayo Majadahondaren neurketa deskribatzeko. Real Unionek talde madrildarraren aurka bolada txarrarekin bukatu nahi...


Jardunaldia presentziala eta streaming bidezkoa: «Adimen Artifiziala: industriatik Silver Economyra arteko aplikazioak”. - Mondragon Goi Eskola Politeknikoko albisteak - Mondragon Unibertsitatea\nJardunaldia presentziala eta streaming bidezkoa: «Adimen Artifiziala: industriatik Silver Economyra arteko aplikazioak”.\nDatuak ateratzeko, biltegiratzeko eta prozesatzeko gaitasunean egin diren aurrerapen berri eta etengabeen ondorioz, ia negozio-eremu guztietan da bideragarria datuak ezagutza bihurtzea. Gainera, aplikazioaren bidez, diru bihur daiteke datuen ezagutza guzti hori. Aplikatutako Adimen Artifiziala da gaur egun horretarako gehien erabiltzen den tresna. Datu-zientzialarien profilen eskaria hazi egiten da urtez urte, eta lan-merkatuan gehien eskatzen den profil teknikoetako bat da.\nJardunaldi honetan Adimen Artifizialaren hiru aplikazio sektoretako adibideak ikusiko ditugu: Industria, ecommerce eta Silver Economy, sektore estrategikoa eta etorkizuneko sektorea egungo ekonomian.\nInteresatzen bazaizu, zuzenean joan zaitezke jardunaldira, edo streaming bidezko emisioa ikusteko ere eman dezakezu izena.\nJardunaldi hau Mondragon Unibertsitateak urtarrilean abiaraziko duen aditu ikastaroarekin lotuta dago: Data Science, industriatik Silver Economyra.\nSaioan zehar, Beatriz Laskurainek, Aditu Ikastaroaren koordinatzaileak, ikastaroaren ezaugarriak eta egitaraua aurkeztuko ditu. Programa hau ibilbide profesionala datuen analisira bideratu nahi duten profesionalei zuzenduta dago bereziki.\nUrduliz Dorrea / Online\n17:00 - 17:15 Ongi etorria eta Aditu Ikastaroaren aurkezpena “Data Science, industriatik Silver Economyra”. - Beatriz Laskurain Mondragon Unibertsitateko irakaslea eta ikastaroaren koordinatzailea\n17:15 - 17:40 Datuekin lanean Lookieron: emakumeak inspiratzen beren potentziala aurkitzeko - Dr. Miguel Angel Veganzones, VP of Data Lookieron.Lookiero emakumentzat Personal Shopper online zerbitzua da, Europan liderra. Estilo bat janzten ditugun jantziak baino askoz gehiago da. Estilismoa gure bezeroak diren bezala agertzera inspiratzeko modurik onena dela ulertzen dugu. Baina horrek erronka handi bat dakar, datuekin lan egitea eskatzen duena, gure zerbitzuetan konfiantza duen emakume bakoitza bakar egiten duena aurkitzeko.\n17:40 - 18:00 Diseinu industrialeko prozesu baten automatizazio optimizatua Adimen Artifizialaren bidez- Carlos Cernuda doktorea eta irakasle ikertzailea da eta bere jarduera Analytics-en zentratzen da, zehazki Machine Learning eta Deep Learningean. Asmatuko dugu adimen artifiziala nola aplikatu diseinu industrial errealeko prozesu baten automatizazioan, non adimen artifizialak rol bikoitza izango duen, bai material jakin batzuen (machine learning) portaera fisikoen iragarpenak egitearen ikuspuntutik, bai optimizazio multiobjektiboaren ikuspegitik.\n18:00 - 18:25 Data Science eta IA metodoak asistentzia sozio-sanitarioa hobetzeko - Jon Kerexeta, Osasun Digitalaren eta Teknologia Biomedikoen Saileko ikertzailea. Hitzaldian, Vicomtechen proiektuak aurkeztuko dira, adineko pertsonen bizi-kalitatea hobetzeko IAren teknologiak aplikatzeari buruzkoak.\n18:25 - 18:30 Galderak eta itxiera


Goikobaluko antzinako erromeria berreskuratu gura dute, irailean - Arrasate - Goiena.eus\nGoikobaluko antzinako erromeria berreskuratu gura dute, irailean\nUbane Madera 2013-07-29 12:41\nAurreko mende erdira arte Arrasaten egiten zen erromeria berreskuratu guran, opor osterako, irailaren 14rako hitzordua egin du Zuztarrak Errotuz elkarteak. Asmoa, 1950era arte ospatzen zen erromeria haren antzekoa egin eta, bide batez, ekimena Arrasateko Goikobalun izan zen gazteluarekin lotu eta hura ere aintzat hartu.\n"Arrasateko Goikobaluko gaztelua Atxorrotzekoaren egoitza izan zela dio, adibidez, Sagredok. Eta entzundakoa da, baita ere, Atxorrotzetik bertatik Goikobalu ikusten zela, eta Goikobalutik Elosu", kontatu du Xabier Zubizarretak, Zuztarrak Errotuz elkarteko kideak.\nBada, historia eta antzinako ohiturak aintzat hartu eta herriko hainbat kultura elkarterekin harremanetan jarri ostean, egun osoko egitaraua prestatu dute irailaren 14rako: "12:00etan Seber Altuben kalejira hasiko dugu, txistulari, trikitilari eta bestelakoek lagunduta, 13:00ak ingurura arte. Orduan, Herriko Plazan elkartu, eta Goikobalurako igoera egingo dugu. 15:00etan jarri dugu bazkarirako ordua (norberak ekartzen duena bazkalduko dugu), baina lehenago bertsoak eta bestelakoak ere izango dira. Baita Aramaioko sagardogileak, Ekin elkartekoek egindako taloak eta txosna bat ere.\nArratsaldean, kalean ere bai\nEta arratsalderako joko eta bestelako ekitaldiak antolatu gura ditugu, erromeriaz aparte, jakina; izan ere, elkarlanean oinarritutako ospakizuna izango da", zehaztu du Larraitz Trojaolak Zuztarrak Errotuz elkarteko kideak. "Planteamendua da herriko kultura elkarte bakoitzak bere ekarpena egitea. Adibidez, bazkalostean Portaloia elkartearen eskutik kantuan egingo dugu…" , gehitu du Zubizarretak. "Eta 18:00etan denok batera jaitsiera egin eta Herriko Plazan, 20:00-20:30ak arte dantzaldia izango da; Goikobalura etortzen ez diren herritarrek ere ikus dezaten egun horretan zerbait berezia izan dela herrian", bukatu du Trojaolak.


Buenos días, noche — Eibar.ORG | Eibarko peoria\nHemen zaude: Hasiera / Blogak / Amatiño / Buenos días, noche\namat 2005/09/12 10:07\n"Buongiorno, notte" film italiarra dugu zine-karteldegietan. Brigada Gorriak talde terroristak Aldo Moro Kristau Demokraziaren buruzagia bahitu zuen 1978an, Erroman, trukean zenbait presoren askatasuna lortzeko asmotan. Baina Gobernuak (Francesco Cossiga Barne Ministroak dimititu egin zuen) eta Vatikanoak (Paulo VI) ez zuten terroristek itxarotako malgutasunik agertu eta, 55 egunen buruan, bahitua erail zuten.\nFilm politikoa ez da ohikoa zinemagintzan, baina lantzean behin gustura hartzen da horietako bat, beti ere onuragarri da-eta joan berri den historiaren hainbat gertakari garrantzitsu errebisatzea, besterik uste arren giroak eta egoerak zein bizkor aldatzen diren ikusteko baino ez bada ere.\nDena dela, zuzendariak ez du nahi izan gertakarien zertzelada historikoak zehatz-mehatz bildu, bahitua eta bahitzaileen arteko harreman intimista azaldu baino. Batetik, Aldo Moro, unibertsitate-irakasle eta hainbat aldiz Italiako lehen ministrari izandako kristau heldua (62 urte) eta, bestetik, lau laguneko terrorista taldea, Chiara neska gaztea (23 urte) batez ere, zein egunez liburutegian funtzionari den eta gauez, berriz, espetxe bihurtutako etxe-zuloaren zaindari.\nEguneroko errutina iraungaitza, telebistak islatzen duen gizartea (Raffaella Carrà-ren showa tarteko) eta etxebarruko arnasestuaren arteko kontraesana, ortodoxia iraultzailearen dialektika, errealitatez kanpoko errebeldia, militanterik gabeko militantzia, langilerik gabeko langile-mugimendua, herririk gabeko herrigintza... Chiarak nahi eta ezin du. Nahi du brigadista izan baina bihotzak besterik dio. Nahi du bahitua salbatu baina ametsetan baino ez du lortuko.\nFilma, eraz eta moldez, arrunt xinplea da, baina elkarrizketa esanguratsuz josia, taxuz eta zentzuz. Heroi izatetik asasino izatera dagoen urrats urria... Mundua salbatzeko inor hil beharra eta "ez balute inor hilgo ez lieke inork jaramonik egingo" bezalako salaketa mortalak.


Erretratuez - Alex Uriarte - bizkaie.biz\nAlex Uriarte\t2018-04-06 15:58\nErretratuak daukaguz etxeetan, mesanotxean, armairuetako apaletan. Erretratuak dira manera bat denporearen potere ahalguztidunari aurre egiteko, logika kronologikoari iseka ironiko bat egiteko.\nErretratuak, berez, gauza antinaturalak dira, eta, era berean, kasik preminazkoak diranak. Gaur garena beti ez garela izan egiaztatuten laguntzen deuskue; beste berba batez, inoz izan ginela gazteago, izan ginela zinez zoriotsuago ezagutarazoten deuskue.\nNork bere erretratuen arkitekturea dauka, batzuk sare sozialetan artxibetan doguz eta beste batzuk, ostera, marko bategaz jantzi eta ohe ondotxuan ipini, etenbarik ikusi gura doguzalako, edo aldarrikatu beharra sentiduten dogulako; berbarako, kanpoko jentea etxera datorrenean, harro esateko koadroan dagoan ha geuretzat inportanteena dala adierazoteko —esate baterako, geure amuma Justina edo geure arbasoen baserria, edo, ganera, osaba Migeltxuren barkua, edo txakurrak, edo Edurneren ama biologikoa—. Nork bere literaturea eransten deutso argazkiari, eta nork bere atxikimendu emozionala dauka. Kontu intimoak dira horreek.\nBadagoz beste batzuk, barriz, autortza herrikoiak diranak, herriak egiten dituanak: presoen argazkiak, gauaren babesean, oker eta baldar, ziztuan, ansiaz, arduraz, ikaraz eta hunkiduraz paretan diranak; jakina, garaiko autoridadeak (kolore eta jaka ezbardinez jantziak) debekatu egin zituelako. Lehenago, bortxaz eroan zituen autoridade horrek berak, geurean, tamalez, autoridade kolonizatzailea danak, jentea galeretara eroan izan dabena, ia-ia gaua danez geroztik.\nPresoak eroan zituen, eta argazki batek ez dau hori konpontzen, jakina. Baina ezein erretratuk denporearen logikeari aurre egiten deutson moduan, presoaren argazkiak gatibututerakoan logikea desafiatuten da: eroan zenduezan, bai, baina hamen dagoz oraindino, geure kaleetan, pasetan dan ororen ikusgarri.\nOro har, herriak gomutarako daukan zilegitasuna autoridadeak zalantzan jartea ez da inondik inora harritzekoa. Zer ez dan erakargarri, izan bere, hareek hazur-haragi eroan zituen lez, hareen akordua be eroatea. Ankerragoa da, ostera, hareen akordua, nork bere herriak berak kendu gura izatea; zeren eta gaur izango baita niri edo zuri gustetan ez jakun horren erretratua, eta bihar izango da beste edonor. Kontua da lehena kendutea, ze, behin hasita, gero etorri leitekez beste asko, eta, ezusteann, arerioaren beharra egiten amaitzen dozu.


Txokolatezko krepez eginiko tarta - Kaiku Km0\n600 ml Kaiku Km0 esne gaingabetu\n50 g Kaiku gurin\n120 g azukre\n175 g gari-irin\n250 g gerezi\nTarta + krepeak + txokolatea = etxean errezeta hori egiteko gogo handia. Ados zaude, ezta? Aprobetxa ezazu errezeta liluragarri hori eta presta ezazu halakorik egitea merezi duen hurrengo festa berezirako.\nIrabiagailuko ontzi batean esnea, irin urtua, arrautzak, azukrea eta gari-irina jarriko ditugu. Dena batera irabiatuko dugu, nahaste homogeneoa lortu arte.\nZartagin lau bat hartu eta oliba-olioz koipeztatuko dugu. Berotu ondoren, aurreko nahastearen apur bat botako dugu. Nahastea hedatuko dugu, zartaginaren oinarri osoa estali arte. Aldi bietatik kuzinatuko dugu. Prozesu hori errepikatuko dugu, ore guztia amaitu arte.\nTarta zerbitzatzeko erabiliko dugun ontzian krepeak jarriko ditugu, bata bestearen gainean. Krepe bakoitzaren azalera kakao-kremaz estaliko dugu, azken krepearena izan ezik.\nTarta apaintzeko, txokolate arraspatua, erditik zatitutako gereziak eta arbendol birrindu gutxi batzuk gehituko ditugu.


Txakurrak zapatak eta gauzak mastekatzea eragotzi Txakurren Mundua\nSusy fontenla | | prestakuntza, Txakur orokorrak\nTxakurkume bat edo txakur heldu bat etxera ekartzen dugunean, haien zaletasunak, portaera eta zer gustatzen zaien ezagutu behar ditugu. Horietako asko etxean aspertu egiten dira eta entretenitzen dira zure gauzak ziztatuz. Oinetakoak mitikoenak dira, baina arropa ziztadak eta baita altzariak ere pasa ditzakete, eta hori arazoa da guretzat.\nHori gerta ez dadin nahi duzu moztu hasieratik. Txakurrak denbora batez egiten utzi eta erlaxatzeko eta entretenitzeko ohitura gisa hartzeak epe luzera zailduko digu gelditzea saihestea. Hezitu behar duzu nahiz eta txakurkumea edo adoptatutako txakur heldu bat izan.\nLehenengo jarraibidea da inoiz ez dugula egin behar ohitura sortu ez dugu nahi txakurra izan dezan. Gure gauzak, zaharrak badira ere, txakurrari hozka egiteko ematen badiogu, usaina duten gauzak arazorik gabe ziztatu ditzakeela pentsatuko du. Beraz, ona da hasieratik, txakurkumea edo heldua izan, mastekatzeko jostailuak ematea.\nGauzak ziztatzeko eta hausteko jokabidea normalean boredom. Ariketa fisikoarekin ez da energia xahutzen eta beste gauza batzuetara bideratu behar dute, eta, batzuetan, aurkitzen dituzten gauzak ziztatzeko eta apurtzera bideratzen da. Horregatik, alferrik da errieta egitea arazoari errotik aurre egiten ez badiogu.\nFuntsean egin behar duzuna zakurra nekatzea eta ematea da beste pizgarri batzuk. Zure sariaren bila entretenitzeko Kongeko jostailua, etxea edo zelaian sariak bilatzen ari den eguna, jolas eguna. Fisikoki eta psikologikoki egiten duen txakurra gauzak murtxikatuko ez dituen txakur orekatua da.\nArtikuluaren bide osoa: Txakurren mundua » Txakur orokorrak » Saihestu txakurra zapatak eta gauzak mastekatzea


Izena emateko formularioa - IK4 Doctorados\nZure kontsulta edo intzidentzia argi eta zehazki deskribatu\nPribatutasun politika baieztatzen dut\nArgazkia atxikitu CV-a atxikitu Ikaskuntza espedientea atxikitu\nMesedez, bete eremu hauek, atariaren erabiltzaile gisa alta emateko.\nGogoan izan eremu guztiak nahitaez bete behar direla, izen-ematea baliozkoa izan dadin.\nLING-Lizentzia edo goi-mailako ingeniaritza\nLizentziatura, Ingeneritza edo Masterraren izena*Adierazi mesedez zure ikasleten izena eta maila. Adibidez : Fisikan lizentziatua .\nGaztelania > Maila: C2 / C1 / B2 / B1 / A2 / A1\nEuskara > Maila: C2 / C1 / B2 / B1 / A2 / A1\nIngelesa > Maila: C2 / C1 / B2 / B1 / A2 / A1\nFrantsesa > Maila: C2 / C1 / B2 / B1 / A2 / A1\nAlemana > Maila: C2 / C1 / B2 / B1 / A2 / A1\nBeste enpresa bat Zerk bultzatu zaitu doktoretza bat egitera?\nZer gai interesatzen zaizu ikertzea?\nIK4ren Doktoretza Talentua Sustatzeko Planean izena emateko formularioa da hau. Dokumentu honetan jasotzen diren datuak IK4 Research Alliance-eko Zentroen jabetzako fitxategi batean jasotzen dira, eta fitxategi horren helburua aipatutako IK4ren Doktoretza Talentua Sustatzeko Plana kudeatzea da. Datuak 1999ko 15/1999 Lege Organikoko 5. artikuluan ezarritako baldintzen arabera tratatuko dira. Fitxategiaren arduradunaren aurrean datuak eskuratzeko, zuzentzeko, ezeztatzeko eta aurka egiteko eskubideaz baliatzeko, jo IK4 Research Alliance eta/edo bere Zentroetara.


About: Ipar Liga\nIpar Liga (italieraz, Lega Nord per l'indipendenza della Padania ezagunagoa Lega Nord [LN] bezala) Italiako Padania eskualdeko alderdi politiko bat da. 1991ko urtarrilaren 8an Umberto Bossi politikariak sortu zuen. Gaur egun alderdi honek federalismoa eta erregionalismoa defendatzen ditu, halere bere hastapenetan Padania eskualdeko independentzia eskatzera ere iritsi zen.\nIpar Liga (italieraz, Lega Nord per l'indipendenza della Padania ezagunagoa Lega Nord [LN] bezala) Italiako Padania eskualdeko alderdi politiko bat da. 1991ko urtarrilaren 8an Umberto Bossi politikariak sortu zuen. Gaur egun alderdi honek federalismoa eta erregionalismoa defendatzen ditu, halere bere hastapenetan Padania eskualdeko independentzia eskatzera ere iritsi zen. (eu)\nIpar Liga (eu)\n(Padaniaren independentziaren aldeko Ipar Liga) (eu)\nLega Nord per l'indipendenza della Padania (eu)\nis prop-eu:buruAlderdia of


Beste 7 kasu berri, 11 aste hasieratik - Usurbil - Noaua.eus\nNoaua Aldizkaria 2020-09-24 12:35\nMartxoaz geroztik, Osasun Sailak egun bakar batean detektaturiko koronabirus kopuru altuena zenbatu du Usurbilen azken 24 orduotan; 7 kasu berri. 11 dira jada astea hasi zenetik. Martxoaz geroztik 63 eta erdia, 32 azken hamabostaldian antzeman dira.\nOsasun Sailak martxoaz geroztik egun bakar batean antzemandako koronabirus kopuru altuena, 7 kasu antzeman ditu azken 24 orduotan, ostegun eguerdi honetan kaleratu dituen azken datuetan ikus daitekeenez. Astea hasi zenetik 11 covid19 kasu zenbatu ditu udalerri honetan; 7 atzo, beste 4 herenegun.\nMartxoaz geroztik 63 dira guztira sei hilabeteotan Usurbilen detektaturiko koronabirus kasuak. Erdia, 32 azken hamabostaldian, irailaren 8tik 23ra:\nAzken bi egunotako datuak salbu, irailaren 8az geroztik tantaka agertu dira kasu berriak; Osasun Sailak egunez egun kasu bat, bi edo hiru antzeman izan ditu Usurbilen. Hiru egunetan kasurik ez.\nAzken 7 egunotako 100.000 biztanleko kutsatze tasa, 284,90ekoa da Usurbilen. Oso aldakorra izaten den tasa honek une honetan, kasuak gehitu direnez, Usurbil eta Lasarte-Oria biltzen dituen osasun eremuak duen tasa ia bikoiztu egin du gaur; aipatu eremukoa 147,10koa baita ostegun honetan.\nEskualdean azken 24 orduotan 4 kasu antzeman dituzte Andoainen, 3 Astigarragan, 2 Hernanin, 2 Lasarte-Orian eta 0 Urnietan. Segidan duzue Buruntzaldeko azken aste honetako (irailak 17-23) datuen eboluzioa. Azken egunotako datuekin eskualde mailan Usurbilek du 7 egunetako 100.000 biztanleko kutsadura tasa altuena, nahiz honako hau datu oso aldakorra izaten den egunez egun:\n-Andoain: 29 kasu, 207,43ko tasa.\n-Hernani: 31 kasu, 154,90eko tasa.\n-Lasarte-Oria: 18 kasu, 95,62ko tasa.\n-Usurbil: 18 kasu, 284,90eko tasa.\nEAE-ko ikasgelen %1,51 itxita\nGipuzkoan 182 kasu positibo antzeman ditu Osasun Sailak, 229 Bizkaian, 79 Araban, azken 24 orduotan egindako 10.825 PCR probetan. 43 pertsona ospitaleratu zituzten atzo, 52 pertsona daude ZIU-n.\nIkastetxeei dagokienean, 198 ikastetxeetako 265 ikasgela itxita daude Araban, Bizkaian eta Gipuzkoan; 17.554 ikasgela daudela kontuan izanda, %1,51 dago itxita.\nPuntu bakarraren azpitik egotea aholkagarritzat jotzen duten oinarrizko birsorkuntza tasa, 0.96an dago ostegun honetan.


3Da industriaren bazkide estrategikoa bihurtzen denekoa - SPRI\nTumaker enpresak CAFi hornitzen dizkion hiru dimentsiotako inprimagailuek kostuak % 80 merketu eta entregatzeko epeak murriztea ahalbidetzen du\nIñigo Ibiriku, konpainiaren Negozio Berrien arduraduna.\nTumaker konpainia da 4.0 Industria deritzon iraultza berriaren funtsezko osagai bihurtu den 3D fabrikazioaren arloan ibilbiderik luzeena egina duten euskal enpresetako bat. 2013an egoitza Oiartzunen finkatu zuenez geroztik, ETE gipuzkoar honek Estatuan nahieran ekoiztutako 3D inprimagailuen garapen eta fabrikazioaren erritmoa markatu du une oro, baina bere horretan gelditu beharrean, etengabeko berrikuntzaren alde lan egiten jardun du, konpainiaren Negozio Berrien arduradun Iñigo Ibirikuren esanetan, izan ere, konpainiak iaz milioi bat euroko fakturazioa izan zuen eta une honetan 17 langile ditu.\nDuela bost bat urte ohartu zineten 4.0 Industriak, eta bereziki fabrikazio aurreratuak izango duten garrantziaz… Zerk bultzatu zintuzten noranzko horretara jotzera?\nZerk baino, nork bultzatu gintuen esango nuke nik, izan ere, egungo CEO Jon Bengoetxea izan zen duela bost urte teknologia honen alde apustu egin eta Euskadiko eta Estatuko aitzindariak izateko unean geundela ulertu zuen lehena. Orduan ez zegoen horri buruzko ezaguera handirik eta oso jende gutxik ulertzen zituen teknologia honen nondik norakoak, erabileratik kanpo. Baina kanpora zein barrura begira ikasi dugun guztiari esker iritsi gara orain gauden egoeraraino.\nZuek izan zineten 3D inprimagailua merkaturatu zenuten lehenak…\nEuskadi ziur, eta seguraski Estatuan ere bai. Baliteke antzeko beste ekimenen bat abian egotea, baina gu jarri ginen buru, hori seguru. Hiru urte geroago aurkeztu genuen BigFoot modeloak metro erdiko altuera eta metro erdiko zabalera dituzten piezak urrutitik fabrikatzeko aukera ematen zuen, sektorean mugarri bihurtu zelarik, eta 2017aren bukaeran, Voladd merkaturatu genuen, hodeiari lotutako munduko lehen 3D inprimagailua.\nZein zen lehen garapen haien balio bereizgarria?\nGarai hartan, maker munduaren olatua zabaltzen hasia zen, Do it yourself (zuk zeuk egin) delako kultura, eta mundu guztiak eskuratzeko moduko kostu txikiko lehen inprimagailuak iristen hasi ziren. Orduantxe ulertu genuen sekulako etena zegoela Espainian saltzen hasi ziren oinarrizko makina haien eta industriara zuzendutako makinen artean. Eta azken hauen alde apustua egitea erabaki genuen, enpresei industria arloko produktuak eta prototipoak garatzen lagunduko zieten makina sendoagoak eta fidagarriagoak eskaintzeko.\nZer dio zuen enpresaren filosofiak?\nHauxe da abiapuntuko ideia: zenbat eta gutxiago, orduan eta hobeto. 3D inprimagailuak erabilera eskaseko edo ezdeusaren pareko funtzionaltasunez beteta dauden egungo merkatuan, kalitatea, segurtasuna eta funtzionamendu bikainaren bermea dira gure apustuaren ardatzak.\nPortfolioan ziurtatzen duzuenez, zuenak makina sendoak dira, milaka ordutan eta ia mantentze-lanik gabe hainbat materialetan inprimatzeko gai direnak. Emaiguzu adibideren bat inprimagailu erraldoi hauek egin dezaketenari buruz.\nEgia esanda, makina erraldoiak dira, izan ere, urtez urte produktuak aldatuz joan dira, baita inprimaketen tamainak eta bolumenak ere, enpresa industrialen behar zehatzei erantzun ahal izateko. CAF konpainia industrialak, adibidez, hainbat Tumaker inprimagailu erabiltzen ditu trenetan zuzen-zuzenean instalatzeko moduko ordezko piezak eta amaierako piezak gauzatzeko. Denboraren poderioz lortu dugu gure makinak trenbide-erabileretarako homologatuta dauden materialetan inprimatzeko gauza izatea, eta hori aparteko abantaila da CAFentzat.\nLehiakortasun hutsagatik, besteak beste. CAFen kasuan nabaria da denboran lortzen ari den aurrezpena. Lehen 12-14 egunetan entregatzen ziren piezak orain hiru egunetan hornitzen dira, gutxi gora-behera. Gauza bera geratu da kostuen murrizketarekin, % 80ko aurrezkiak ere lortu dituelarik. Horren harira, zure lantegian zuzen-zuzenean eta hirugarrenen menpe egon gabe fabrikatzeko aukera izateak ematen duen arintasuna lehia-abantaila handia da.\nZuen makinak inprima ditzaketen piezei dagokienez, prototipoetarako piezak dira edo amaierako produkturako?\nCAFen kasuan, piezak gure makinen laguntzaz lantzen dituzte trenetan zuzen-zuzenean instalatzeko. Su eta keei buruzko arauak betetzen dituzten materialak erabiltzen dira pieza horiek lantzeko eta trenbide-erabileretarako homologatuta daude.\nEuskal konpainia honez gain, nola bezeroak dituzue zuen zorroan une honetan?\nBereziki, bezero industrialak; adibidez, Ferrovial eta Mercedes. Horiez gain, sektore mediko-zientifikoarekin eta I+G sektorearekin lan egiten dugu, baita zenbait ikerketa-zentrorekin (CIC nanoGUNE, Tecnalia edo Leartiker) eta Euskal Herriko unibertsitate gehienekin ere. Horiekin guztiekin, berrikitan sortutako nanozuntzak eta polimeroak esperimentatu eta sakonean ikertzen ari gara material bakoitzaren mugak tamainari eta erresistentzia mekanikoari dagokienez, industrian aplikatu ahal izateko.\nTeknologia honek eskaintzen dituen aukerak kontuan harturik, zure ustez, beharrezkoa al da oraindik zure enpresak eta antzekoek 3D inprimaketak dakartzan onuren aldeko ebanjelizazio lana egitea?\nBai, zalantzarik gabe. Nire ustez, horixe da aurrerantzean ditugun eginkizun eta erronka garrantzitsuenetako bat. Ebanjelizatzea eta, batez ere, makinek eta teknologiak kostuak merketu, denborak murriztu eta bezeroentzako piezak arintzea lortzea.


Gautegiz Arteagako Udala - Gaztedi Busturialdeak eskualdeko zazpigarren enpresa ideia lehiaketa jarri du martxan\nGaztedi Busturialdeak eskualdeko zazpigarren enpresa ideia lehiaketa jarri du martxan\nBermeoko eta Gernika-Lumoko udaletako gazteria zerbitzuek eta Ajangiz, Arratzu, Busturia, Ereño, Forua, Gautegiz Arteaga, Kortezubi, Mendata, Morga, Mundaka, Murueta, Nabarniz eta Sukarrieta biltzen dituen Urremendi Landa Garapen Elkarteak, Bizkaiko Foru Aldundiarekin batera, "Busturialdeko VII. Enpresa Ideia Lehiaketa" abian jarri dute, zazpigarren urtez jarraian. Lehiaketak enplegua sortu eta Busturialdeko gazteen ekintzailetza kultura sustatzea du helburu. Aurreko sei edizioak kontuan hartuta, guztira ia 100 enpresa ideia eta enpresa aurkeztu dira.\nLehiaketan parte hartu nahi dutenek datorren azaroaren 20ko 14:00ak arteko epea dute beren proposamenak aurkezteko. Sari-banaketa abenduan izango da.\nAurten, gainera, hiru sari horietatik aparte, COVID-19aren eragina arintzera bideratutako enpresa-ideiarik onena ere sarituko da. Horrek 1.000 euroko saria eramango du, beti ere aurreko sarietako baten bat jaso ez badu.\nOsasun-, ekonomia- eta gizarte-krisia bizi dugun honetan, gazteen sormenaren alde egin behar dugu, ideia berritzaileak behar ditugu susperraldiari berriro ekiteko eta balio erantsiko konponbideak emateko. Ideiek iraunkorrak izan behar dute, eta hazkunde ekonomikoaren, ingurumenaren zaintzaren eta gizarte-ongizatearen arteko oreka bermatu behar dute. Sari honen bidez, COVID-19aren ondorioei aurre egiten eta pandemiaren eragina arintzen lagun dezaketen ideia/irtenbide berritzaileenak identifikatu nahi dira.\nEpaimahaiaren aburuz ideiek ez badute gutxieneko maila, sariak eman gabe geratu daitezke.\nInformazio gehiago lortzeko eta izen-emate orriak batu eta entregatzeko Bermeoko eta Gernika-Lumoko Udaletako Gazte Informazio Zerbitzuetara edo Urremendi Landa Garapen Elkarteko bulegora jo behar dute interesatuek. Halaber, www.gaztedibusturialdea.eus webgunean ere informazio osoa eta izen-emate orriak lortu daitezke. Izen-emate orri horiek eta beharrezko dokumentazio guztia paperean aurkeztu beharko dira, arestian aipatu zerbitzuetan, 2020ko azaroaren 20ko 14:00ak baino lehenago.\nJoan zen urtean, 'Növérek Events' izeneko enpresa-ideiak eraman zuen 3.000 euroko lehenengo saria. Busturialdean era guztietako ekitaldiak antolatu, kudeatu eta koordinatzea helburu duen enpresa aurkeztu zuten Yaiza Cid Foruria (Gernika-Lumo, 1986) eta Ania Cid Foruria (Gernika-Lumo, 1990) ahizpa gernikarrak.\nOinarriak (PDF 192KB)